Таҳлилий натижалар сарҳисоб қилиндиТаҳлилий натижалар сарҳисоб қилинди | Ўзбекистон "Адолат" социал-демократик партияси\nТаҳлилий натижалар сарҳисоб қилинди\n30 Июль, 09:42 • Бухоро вилояти, Ижроқўм, Янгиликлар • 83 марта кўрилди • Комментариев к записи Таҳлилий натижалар сарҳисоб қилинди нет\nЎзбекистон “Адолат” СДП Бухоро вилоят Кенгаши томонидан навбатдаги Ижроқўм йиғилиши бўлиб ўтди. Унда партия вилоят, туман ва шаҳар Кенгаши масъул ходимлари, маҳаллий Кенгаш депутатлари, партия фаоллари ҳамда оммавий ахборот воситалари ходимлари иштирок этишди.\nЙиғилишда Ўзбекистон “Адолат” СДП Бухоро вилоят Кенгаши раиси Мақсуд Ҳамидов партия вилоят Кенгаши ҳамда туман ва шаҳар Кенгашлари томонидан 2018 йилнинг биринчи ярим йиллигида амалга оширилган ишлар ҳамда истиқболдаги режалар ҳақида ахборот берди. Амалий лойиҳалар доирасида эришилган аниқ натижалар, ёшлар билан ишлашда қай даражада партия томонидан эътиборнинг қаратилганлиги, доимий комиссия ва сессияларга киритилган масалаларнинг умумий маълумотлари тақдим этилди.\nТаъкидлаш жоизки, ўтган даврда партиянинг амалий ҳаракатлар дастурида кўзда тутилган устувор вазифаларни ҳаётган тадбиқ этиш мақсадида ишлаб чиқилган партиявий лойиҳалар доирасида амалий ишларга кўпроқ эътибор қаратилди. Жумладан, “Адолат – қонун устуворлигида” лойиҳаси доирасида олиб борилган мулоқотлар давомида қатор муаммолар ўрганилди, уларнинг ижобий ечимлари ҳал этилди. Ярим йил давомида жами 241 та маҳалла фуқаролар йиғинларидаги 2822 та хонадонларга ва 526 та ижтимоий ташкилотларга ташриф буюриб, у ерда аҳолининг ҳақли эътирозларига сабаб бўлаётган муаммоларни ўрганиб, ижобий ечим топишда кўмаклашишди.\nҲудудларни ўрганиш жараёнида аҳолидан жами 783 та мурожаат келиб тушган. Мазкур мурожаатлар асосида 208 та депутатлик сўровлари чиқарилган ва 81 та мурожаат ижобий ҳал этилган. “Фарзандлари соғлом юрт – қудратли бўлур”, “Жамоатчилик назорати – қонун устуворлигининг гарови”, “Тозалик йўлида бирлашайлик”, “Сиёсий-ҳуқуқий билимларни мустаҳкамлаш – демократик жамият пойдевори!” партия лойиҳалари доирасида партия электорати манфаатларини ҳимоя қилиш, партиянинг дастурий вазифаларини амалга ошириш бўйича самарали ишлар амалга оширилди.\nПартиянинг дастурий вазифаларидан келиб чиққан ҳолда, партиянинг депутатлик гуруҳлари билан ҳамкорликда 2018 йилда “Мактабгача таълим – кадрлар тайёрлашнинг бирламчи бўғини” лойиҳаси доирасида болаларни мактабгача таълим муассасаларига қамраб олиш ҳолатини, “Мактабда ижтимоий тенглик масалалари” лойиҳаси доирасида умумтаълим мактабларида 11 йиллик таълимни ташкил этилиши ҳолати ва ўқувчиларнинг дарсликлар билан таъминланиш даражаси ва дарсликларнинг сифати, педагок кадрлар билан таъминланиши, “Саломатлик йўлида бирлашайлик” лойиҳаси доирасида аҳолига тиббий хизмат кўрсатиш тизими билан боғлиқ муаммолар ҳамда дорихоналар фаолиятини ҳамда “Талабаларнинг кичик инновацион корхонаси” лойиҳаси доирасида олий таълим муассасаларида илмий изланишлар олиб бораётган ёш олимлар фаолиятида учрайдиган муаммо ва тўсиқларни бартараф қилишга амалий ёрдам бериш каби масалаларга эътибор қаратилди.\nПартиянинг “Ёш адолатчилар” қаноти фаолиятини такомиллаштириш борасида Ўзбекистон “Адолат” СДПнинг Бухоро вилоятида Ёшларга оид давлат сиёсатини амалга ошириш юзасидан чора-тадбирлари Дастури ишлаб чиқилди. Мазкур дастур доирасида Ўзбекистон “Адолат” СДП Бухоро вилоят Кенгаши “Ёш адолатчилар” қаноти ва Ўзбекистон Ёшлар иттифоқи Бухоро вилоят Кенгаши ўртасида ҳамкорлик меморандуми имзоланди. 30 ёшгача бўлган уюшмаган, ишламайдиган, ўқимайдиган, тайин бир машғулотга эга бўлмаган ёшлар билан 40 дан ортиқ учрашув ва тадбирлар ташкил этилди. 10 дан ортиқ ёшларга ўзининг тадбиркорлик ишларини йўлга қўйиш учун банклардан имтиёзли кредитлар олиб беришда кўмаклашилди. Масалан партия ёшларидан Дилшод Жўраев, Аббос Абдуллаев, Умиджон Ҳамдамовлар сингари кўплаб ёшлар имтиёзли кредитлар олиб ўзларининг тадбиркорлик ишларини йўлга қўйдилар. Аёллар қаноти томонидан “Йилнинг энг фаол адолатчи аёли” кўрик-танлови ташкил этилди. Танловда партия Бухоро шаҳар Кенгаши номзоди Мухсинова Меҳринисо биринчи ўриннни эгаллаб республика босқичига йўлланма олди. Шу билан бирга “Адолатли қайнона” кўрик-танлови ҳам ташкил этилди. Бунда туман ва шаҳардаги маҳаллалардан қайноналар фаол иштирок этишди. Бу танловнинг вилоят босқичи ғолиблигини Ғиждувон туман Кенгаши иштирокчиси Норбиби Мардонова қўлга киритди.\nШу билан бирга “Фан” тўғрисидаги, “Одам аъзолари ва тўқималарини трансплантация қилиш тўғрисида”ги Қонун лойиҳалари муҳокамасига бағишланган давра суҳбатлари ҳам ташкил этилди. “Тинчлик, фаровонлик ва тараққиёт йўлида бирлашайлик” умумий шиори остида Бухоро нефт ва газ қурилиш касб-ҳунар коллежида сайёр амалий семинар ташкил этилди. Унда Сиёсий Кенгаши раиси ўринбосари Абдукамол Рахмонов ва масъул ходимлар иштирок этишди. Унда “Тинчлик – менинг нигоҳимда” мавзусига бағишланган ижодий кўргазма намойиш этилди. Экстремизм, терроризмга қарши курашиш, ёт ғояларга қарши мафкуравий иммунитетни шакллантириш масалалари ҳақида ҳам тўхталиб ўтилди.\nЙиғилишда олти ой давомида ўз ишига эътибор билан ёндашган, астойдил масъулиятни ҳис этиб фаолият олиб борган партиянинг Когон шаҳар Кенгаши раиси Рауф Сувонов партия вилоят Кенгашининг ташаккурномаси билан тақдирланди.\nШунингдек, баъзи мавжуд камчиликларнинг борлиги ҳамда уларни бартараф этиб борилиши лозимлиги алоҳида қайд этилди. Таклифлар, фикр ва мулоҳазалар билдирилди.\nТаҳлилий натижалар сарҳисоб қилинди was last modified: Июль 30th, 2018 by matbuot\n« Ислоҳотлар йўлидаги ҳамкорлик Сиёсий ўқув спортчилар эътиборида »


Бишкекда бир ҳафтада иккинчи бор мэр алмашди - Daryo\n13:59, 22.10.2020 18399\nБишкек шаҳри мэрининг биринчи ўринбосари Наримон Тулеев Қирғизистон пойтахти раҳбари мажбуриятларини бажаришдан бош тортди. Бу ҳақда шаҳар мэрияси томонидан эълон қилинган баёнотда сўз боради.\nТулеевнинг сўзларига кўра, мэрнинг биринчи ўринбосари лавозимини эгаллаш ва мэр мажбуриятларини бажаришни ўз зиммасига олишга 20 октябрь куни истеъфога чиққан Азиз Суракматов «кўндирган». Президент вазифасини бажараётган Садир Жапаров сайловларда иштирок этиш учун лавозимдан кетишга қарор қилган Бишкек мэри Суракматовнинг истеъфосини қабул қилган.\nТулеевнинг айтишича, у «ҳали ишга киришмасидан олдин» мэр курсиси атрофида «турли гуруҳлар ва шубҳали шахсларнинг ифлос ва жирканч кураши» бошланиб кетган.\n«Улардан баъзилари тажовузкорлик билан деярли куч ишлатиш даражасига етди ва юрагимдаги оғриқ билан баъзи одамлар куч ҳамда манфаатлари учун халқни бир-бирига қарши қўйишга тайёр эканликларини кўрдим», — дейди Тулеев.\nУнинг сўзларига кўра, мэр вазифасини вақтинча бажарувчи этиб мэрнинг биринчи ўринбосари Алмаз Бакетаев тайинланади.\nМавзуга доир: Қирғизистон собиқ бош вазири: «Номаълум кучлар ҳукуматни зўравонлик билан эгаллашга уринмоқда»\nЭслатиб ўтамиз, норозилик намойишлари фонида Бишкек шаҳрига намойишчилар томонидан янги мэр тайинланди. Аммо шаҳарнинг расмий раҳбари Азиз Суракматов истеъфо ҳақида ариза ёзмади. Президенти Сўронбай Жээнбеков содир бўлган воқеаларни ҳукуматни ноқонуний эгаллашга уриниш деб атади. Шунингдек, давлатнинг яхлитлиги, халқнинг бирлиги ва жамиятнинг хотиржамлигини бирламчи деб атаб, муайян шароитларда лавозимдан кетишга тайёрлигини билдирди.\n13:58, 21.09.2020 92844\n23:11, 16.09.2020 52474\n14:23 Бугун 1380\n14:21 Бугун 1797\n14:10 Бугун 2751\n13:58 Бугун 969\n21:59, 01.12.2020 72619\n16:16, 01.12.2020 69648\n17:27, 01.12.2020 65595


BMW 2025 йилга бориб 12та электромобиль чиқаради - Carzone.Uz\nЕтти йил ўтгач бавария маркасининг 25 хил русуми дунё юзини кўради, уларнинг ярми тўла электр қувватида ҳаракатланади. Бу ҳақда компаниянинг матбуот хизмати маълум қилди.\n“Барча русум линейкаларимиз ва брендларимиз орасида электрлаштирилган автомобилларнинг ҳиссаси тобора ортиб боради. Бундай машиналар BMW M спортча бўлинмамизда, шунингдек, Rolls-Royce маркасида пайдо бўлишини ҳам тасдиқлашим мумкин”, деди компания бош директори Харальд Крюгер.\nҲозир BMW ўз корхоналарини замонавийлаштириш учун қўшимча сармоялар киритмоқда. 2020 йилга боргач, бу корхоналар гибрид ва электромоторли автомобиллар чиқаришга қодир бўлади.\nBMW Франкфуртга i5 электрокарининг прототипини олиб боришини ҳам Крюгер айтиб ўтди. Йўл захираси 500дан 700 кмгача бўлган i5нинг серияли версияси 2021 йилда пайдо бўлади. Унга бешинчи даражадаги автономлик тизими ўрнатилади. Машина ўзи манёвр қилади, сафини ўзгартиради ва ҳатто, ҳаракатдаги транспортни қувиб ўта олади. Аммо ҳайдовчи исталган вазиятда бошқарувни қўлига олиш учун шай туриши лозим.\nБундан ташқари BMW мотор-шоуда янгиланган i3 электромобилини намойиш этади. Хэтчбекка такомиллаштирилган синхрон электромотор ўрнатилган бўлиб, қуввати 184 от кучига етган. 6,9 сонияда юзга чиқади, максимал тезлиги соатига 160 км.\nНега электромобиллар ҳануз оммалашиб кетмаяпти, деган саволни яна бир марта қўйишдан эринмаймиз.\nУмуман олганда, эски автомобилсозлик компаниялари электромобиллар бозорини забт этишга шошилаётгани йўқ. Негаки бу улар учун катта чиқим дегани, машина таннархининг 30 фоиздан 50 фоизгача қисмини батарея нархи ташкил этади.\nҚуввати 60 кВт•соат (500 км) бўлган батареялар блоки 14 минг долларга тўғри келади, бензинли двигатель эса 5 минг доллар. Электродвигатель ва инвертор ҳисобига яна 2 минг доллар қўшсак, фарқ янада катталашади.\nBarclays молия компанияси таҳлилчиларининг фикрича, аккумуляторлар секторига сармоялар жалб этилиши уларнинг нархини пасайтиради ҳамда 2020-2030 йиллар орасида электромобиллар нархи ички ёнув двигателли машиналар нархи билан тенглашиб қолади.\nЭкологияни асраш учун дизелли ва бензинли автомобиллар қатновига тақиқ қўйган шаҳарларда электромобиль нархи тушиши ҳам мумкин. Европада эса 2035 йилда тўлиқ “тоза” машиналар қатнайди.\nЎзбекистонда ҳам экология масаласи ҳамиша долзарб бўлган. Мамлакатимизда электромобиль ишлаб чиқаришни ривожлантириш, экологик тоза машиналарни четдан келтиришни рағбатлантириш, уларга бож тўловида енгилликлар белгилаш ҳар тарафлама мақсадга мувофиқ бўлади.


26975 Ўқиш режими + -\nИСЛОМНИ ҚАБУЛ ҚИЛГАН\nГИЁҲВАНД ҚИЗНИНГ ҒАРОЙИБ ҚИССАСИ\nМен уни масжидда учратиб қолдим. Кўзлари сўнган, лаблари қалтирар, танаси эса шарпага ўхшар эди. Тишни тишга қўйиб, ўзини йиғлаб юборишдан тийишга уринарди. У менга қуриб қолган резавор мевани эслатарди.\n– Ёрдам беринг... Зулматдан чиқиб кетишга ёрдам беринг! Мен ортиқ чидай олмайман. Кучим қолмади, курашолмайман... Келажакдан умидим йўқолди. Айбларимни бошқалар такрорлашини хоҳламайман! Хато кетидан хато...\nЎсмирлик – даҳшатли қурол жоиз бўлмаган пайт, ёшлик даврида портлайдиган хусусиятга эга. Ўсмирлик кўпинча жирканчлик билан тўқнашадиган давр, арзимаган хато вояга етмаган норасида қалбларда бахтни қайғуга айлантирадиган лаҳза, табассум қон йиғлаш билан муштарак бўлган он, ўсмирнинг ҳаёти жар ёқасида турадиган палла...\nСуҳбатдошим шундай давом этди: «12 ёшимда нафақат синф бўйича, балки мактабда ҳам энг чиройли қиз эдим. Шу сабабли ошиқлар пайдо бўлиши эрта бошланди, аммо тенгдошларим мени қизиқтирмасди. Пулдор жазманлар билан танишар эдим. Бошланишига совғалар, гуллар қизиқ туюларди. Ўзимни гўзаллик маликасидай ҳис қилардим. Кейинчалик бу учрашувларнинг аччиқ мевалари пайдо бўла бошлади. «Кириш бор жойда чиқиш ҳам мавжуд», деб айтишади-ку ахир.\n15 ёшимда абортлар занжири билан маҳкам боғланган эдим. Кўз очиб-юмгунимча яна ва яна «юк»дан халос бўлиш учун гинеколог ҳузурида турардим. Неча маротаба бола олдирганимни ҳам эслолмайман ҳатто...\nМастликда ҳамма нарсани унутишга уриниш натижа бермаганидан сўнг 18 ёшимда гиёҳванд моддаларни татиб кўрдим. Даҳшатли тушларимдаги ўлик болаларимнинг овозлари мени телба қилар эди...\nГиёҳвандликка чалинганимдан сўнг дилимдаги оғриқлар иккинчи даражага тушди, асосий мақсадим тезроқ янги доза топиш бўлиб қолди...\nКунлар жуда тез ўтиб борар, фақат дорига талаб кучайганида вақт тўхтаб қоларди.\nБир ой олдин жуда даҳшатли воқеа содир бўлди. Мен маст ҳолда рулга ўтирдим ва машинани катта тезликда ҳайдашни бошладим. Кўзларимда ёш, қалбимда олов, ғам-қайғу... Ўтмишимни ортда қолдиришни истардим.\nСаховатпешалик, яхшилик, қалб тозалиги ва одамийлик мавжуд бўлган порлоқ келажагим бўлишини истардим...\nҚандай қилиб, билмадим, аммо тўсатдан йўл ўртасида 3-4 ёшли гўдак пайдо бўлиб қолди... Бир зумда мени титроқ босишни бошлади, кўзларим қоронғулашиб, атрофимни туғилиш бахтига муяссар бўлмаган болаларим қамраб олди ва ёш тўла кўзлари билан «Онажон, тўхтанг... тўхтанг!.. Ортиқ ўлим керак эмас...» деб қулоғимга шивирлар эдилар. Қай тарзда тормоз босиб, қаерга машинани буриб юборганимни эслай олмайман, ўзим эса ён ойнадан йўлга, қизалоқнинг оёқлари остига отилиб тушдим. Унинг тоза ва беғубор мовий кўзлари ҳамон ёдимда... Ҳозиргина уриб юборишимга оз қолган кичкинагина қизчанинг сўзлари эсимда: «Хола... холажон... Тузукмисиз? Қаерингиз оғрияпти?...» Сўнг у беғубор кўзлар ғойиб бўлди...\nЗулмат... Қоронғулик... Совуқлик... Хаёлимдан «Барчаси тугади... Ўлим шундай келар экан-да», деган фикр ўтди. Тўсатдан зулмат ичра чақмоқ сингари овоз эшитилди. Мудҳиш овоз: «Кофирлар қийноқда бўлурлар. Ҳеч ким Аллоҳга қарши чиқиб, қийноқлардан қутула олмайди», деди...\nКўзимни очганимда оқ шифт, оппоқ деворлар ва ойнадан чарақлаб турган қуёш нурини кўрдим. Мен шифохонада эдим. Бўғзимда тугун, кўзларимдан тинмай ёш оқарди. Ниҳоят, яшаш тарзим нотўғри бўлгани, жоҳилликда умр кечирганимни тушуниб етдим. Ўзгаришни хоҳлайман!.. Исломни қабул қилиб, Аллоҳдан мағфират қилишини сўрайман. Аллоҳ менга имкон берди... Унинг қоидалари билан яшашга имкон берди! Ёрдам беринг... Зулматдан чиқишимга ёрдам беринг!..» У ёшларига бўғилиб йиғлашни бошлади...\nМаълумки, инсон камдан-кам тўғри жавобни тез топиб олади, чунки бу танланганларга хос, ўзликни билиш доимо хатолар ва синовлар билан биргаликда кечади. Ёдингизда бўлсин: бу дунёда биз меҳмонмиз, вақт-соати етиб, бу дунёда барча орттирганларимизни ташлаб, ўзимиз билан эса фақатгина амалларимизни олиб кетамиз, Аллоҳ ҳузурида ҳар бир сўзимиз, ниятимиз ва қилмишимиз учун жавоб берамиз. Ҳар бир амалимиз самимий ва энг муҳими Аллоҳ буюрганидек бўлсин. Ўзингизни эҳтиёт қилинг! Аллоҳ сизни паноҳида асрасин.\nКундалик ҳаётимизни тобора енгиллаштириб келаётган бугунги илмий кашфиётларни ким қилар экан, дея ўйлаб кўрганмисиз Булар атрофимиздаги дунёни кўпроқ ўрганиш давоми...\n01:41 / 31.01.2019 1272\n08:08 / 25.12.2016 1872\n05:02 / 25.03.2019 1964


Россиядаги чемпионат очилишида МДҲ ва Лотин Америкаси раҳбарларигина қатнашади\n25 май 2019, Тошкент вақти: 08:31\n14 июнда Россияда Футбол бўйича жаҳон чемпионати бошланади.Россия президенти матбуот котиби Дмитрий Песков журналистларга Чемпионат очилишига 17 мамлакат раҳбари келишини эълон қилди. Рўйхатда асосан МДҲ ва Лотин Америкаси давлатлари раҳбарлари номлари келтирилди. Очилиш маросимида Ўзбекистон президенти Шавкат Мирзиёев ҳам иштирок этиши кутилмоқда.\nДмитрий Песков ЖЧ-2018 очилиш маросимига келаётган давлат раҳбарлари исмларини очиқлади. Журналистлар олдида бу ҳақда гапирган Дмитрий Песков Владимир Путин уларнинг айримлари билан алоҳида учрашишини ҳам айтди.\n- Бугун (13 июнь куни) Путин Озарбайжон президенти (Илҳом Алиев), Руанда (Пол Кагаме), Боливия (Эво Моралес) президентлари, шунингдек, Ливан (Саад Ҳарири) ва Арманистон (Никол Пашинян) бош вазирлари билан алоҳида учрашувлар ўтказади, деди Кремль расмийси.\nДмитрий Песков Москва Футбол бўйича жаҳон чемпионати очилиши маросимида Ўзбекистон президенти Шавкат Мирзиёев иштирок этишини ҳам билдирди.\nМатбуот хизмати журналистларга эълон қилган рўйхатга кўра, Москвага қуйидаги давлат раҳбарлари ҳам келади:\nҚозоғистон— Нурсултон Назарбоев,\nБеларус — Александр Лукашенко,\nҚирғизистон — Сооронбай Жээнбеков,\nМолдавия — Игорь Додон,\nПанама — Хуан Карлос Варела,\nТожикистон — Эмомали Раҳмон,\nПарагвай - Марио Абдо Бенитес.\nБулардан ташқари, Дмитрий Песковга кўра, очилиш маросимига Саудия Арабистони тахт вориси шаҳзода Муҳаммад ибн Салмон ал-Сауд, Шимолий Корея республикаси Олий халқ йиғини раиси Ким Ён Намлар ташриф буюради. Россия президенти матбуот хизмати 14 июндан 15 июлга қадар давом этиши режалаштирилган бир ойлик финал баҳслари давомида ўз жамоаларини қўллаб-қувватлашга яна бир нечта давлат раҳбари келиши кутилаётганини маълум қилди.\nРоссияда ўтказилувчи энг нуфузли футбол мусобақасига бирорта Ғарб давлати ёки “Катта 7лик”, “Катта 20”лик давлат етакчилари келмаётгани чемпионатга тайёргарликни кузатиб бораётган журналистлар эътиборидан четда қолмади.\nРассом Андрий Ермоленконинг сиёсий карикатураси\nЖЧ-2018 турнири ташкилий қўмитаси раҳбари Алексей Сорокин чемпионат тайёргарлигига аллақачон 678 миллиард рубл (~10 млрд. АҚШ доллари) миқдорида маблағ сарфлангани ва кейинги бир ой давомида яна ҳаражатлар бўлишини билдирди.\n- Бу пулнинг ярмини биз транспортга сарфладик, деди чемпионатга чиқарилган чипталар деярли ҳаммаси сотиб бўлинганини ҳам билдирган Алексей Сорокин. У бу мусобақа “тарихда энг қиммат баҳоланган чемпионат бўлиши” тўғрисидаги гапларга ишонмасликка чақирди.\nЖаҳоннинг ривожланган давлатлари ва Россия ўртасида давом этаётган совуқчиликка изоҳ берган Владимир Путин “Россия G8-дан чиққани йўқ, улар ўзлари Россияга келишдан бош тортди”, деди.\n- Россиянинг “еттилик”, “саккизлик”ка қайтиш масаласида: биз улардан чиққанимиз йўқ. Ҳамкасбларимиз маълум сабабларга кўра Россияга келишдан ўзлари воз кечишди. Марҳамат, биз Москвада ҳаммани кўришдан хурсанд бўламиз, деди Владимир Путин.\nАйни дамда, Россиядаги чемпионатни бойкот қилган яна бир давлат - Буюк Британия жамоатчилиги очилиш маросимида қўшиқ куйлашини билдирган таниқли инглиз хонандаси Робби Уильямсни “Путиннинг шармандаларча режимига” пул ишлаш учун хизмат қилувчи “хоин”га чиқарди.Буюк Британия ҳукумати Россиядаги ЖЧ-2018-га расман бойкот эълон қилиши ортидан Исландия, Польша, Украина ҳам бу акцияга қўшилди. Бундан олдинроқ, Австралия ҳукумат раҳбарияти Россияда ўтказилажак чемпионатига келмаслигини эълон қилган эди.\nМусобақани бойкот қилиш масаласи Европа парламентида ҳам муҳокама қилингани хабари тарқалганди.\nРоссиядаги футбол чемпионатига қатнашмасликка кўплаб халқаро ҳуқуқ ҳимояси, жумладан Human Rights Watch, ташкилотлари даъват этди. Бойкотга қўшилган ташкилотлар ва давлатлар Россияни инсон ҳақлари топталиши, “Скрипаллар иши”, Донбассдаги қонли можаро, Қрим аннексияси, Малайзия учоғининг уриб туширилиши, Суриядаги уруш ва допинг-можарода айблаётгани маълум.\n10 июн куни Германия канцлери Ангела Меркел ARD нашрига берган интервьюсида футболни севиши, аммо ҳозирги вазиятда унинг чемпионатга бориши “айрим тортишувларни келтириб чиқариши мумкинлиги”дан огоҳлантирди.\nБироқ, Меркель ўз терма жамоасини бориб қўллаб-қувватлаши мумкинлигини билдирди. Франция президенти Эммануэль Макрон, аксинча, Россиядаги мундиалга боришини инкор этмади.\nФақат очилиш маросимига эмас.\nЭслатиб ўтамиз, 21 маротаба ўтказилиши кутилаётган футбол бўйича Жаҳон биринчилиги 14 июнь куни Москвада “Лужники” стадионида Москва вақти билан соат 18:00да очилади.


Россия ислом университети Россия марказий мусулмонлар диний идораси ва Ислом маданияти, фан ва таълимини қўллаб-қувватлаш жамғармаси кўмагида “Евросиё маконида Ислом таълимини ривожлантириш” мавзусидаги халқаро анжуман ўтказди. Унда Россия Федерацияси, Ўзбекистон, Қирғизистон, Қозоғистон, Тожикистон ва Белоруссия диний идоралари, ислом ташкилотлари қатнашди.\nДавра суҳбатида Ўзбекистон мусулмонлари идораси раиси ўринбосари Иброҳимжон Иномов онлайн тарзда иштирок етиб, “Мусулмон жамиятида диний таълим муассасаларининг ўрни “Ўзбекистон мисолида)” мавзуидаги маъруза билан қатнашди.\nТадбирда Евросиё уюшмаси Ислом таълимини тарғиб қилиш, Ислом таълимининг замонавий тизимини қуриш имконияти вужудга келгани таъкидланди. Ушбу таълим мусулмонларнинг диний идоралари, Ислом маънавий маърифий ташкилотлари, мавзули ва ихтисослашган давлат муассасалари ўртасида икки ва кўп томонлама алоқалар мустаҳкамлашга хизмат қилади.\n771 марта ўқилди\nДругие материалы в этой категории: « Афв этилганларнинг кўнгилларига шодлик, оилаларга ҳаловат улашилмоқда\tМуфтий ҳазратлари Қашқадарёдаги масжидда жума намозини адо этдилар »


Иймонли фарзандлар тарбия қилмоқчи бўлганларга 8 маслаҳат\n24860 Ўқиш режими + -\nФарзанд тарбияси – бугунги кун воқеликларини ҳисобга олсак, осон ишлардан эмас. Мусулмон ота-оналар учун Ислом қадриятларига риоя қиладиган етук инсонларни тарбиялаш жуда муҳимдир. Атроф-муҳитнинг салбий таъсирларидан зурриётларимизни тўлақонлича ҳимоя қилиш мушкул. Шундай бўлса-да, ўзимиз ўрнак бўлган ҳолимизда, уларга ҳақ йўлни – Аллоҳ таолога итоат йўлини кўрсатиб беришимиз мумкин. Қуйида бир қанча маслаҳатларимизни ҳавола қиламиз:\nФарзандларингизга ягона Аллоҳгагина итоат қилишнинг муҳим эканини ўргатинг. Мусулмон ота-оналар болаларига сингдириши керак бўлган энг яхши нарса – Аллоҳнинг ягоналиги ва ибодатга У Зотдан бошқа ҳеч ким лойиқ эмаслиги. Бу инсон иймонининг асосий устунидир.\nЗурриётларингизга нисбатан меҳрибон бўлинг. Меҳрдан меҳр яралади. Биз катталар кичикларга меҳр берсак, улар ўз навбатида бошқаларга меҳрли бўлишади. Пайғамбаримиз Муҳаммад соллаллоҳу алайҳи васаллам болаларга меҳрибонликнинг энг яхши намунаси бўлганлар.\nИбрат тарзида фарзандларингизни Ислом оламида ўчмас из қолдирган инсонлар ҳаёти билан таништиринг. Уларга Бэтмен, Супермен ваҳоказоларни эмас, балки Али ибн Абу Толиб ҳамда кучли, қаҳрамон саҳобийлар ҳақида сўзлаб беринг. Ўз йўлида жасурлик ва барқарорликни намоён этганларга ҳурматда бўлишни сингдиринг.\nИслом ва шариат ҳақида маърузаларни катталар даврасида эшитган афзал. Шунинг учун болаларингизга катталар билан ўтиришга рухсат этинг.\nФарзандларингиз керакли эканликларини ҳис қилишсин. Улар билан оилавий ишларингиз ҳақида ўтроқлашинг, маълум вазиятларда уларнинг фикрларини сўранг. Муайян ёшга етмаганликлари учун мулоҳазаларига бефарқ бўлманг.\nОилангизга кўпроқ вакт ажратинг. Бу – зурриётларингиз учун қилган энг яхши ишингиз бўлади. Биргаликда сайр қилинг, дам олинг, кўнгилдан суҳбатлашинг. Болаларингиз кимлар билан мулоқотда бўлаётганини назорат қилинг. Чунки айнан атрофдагиларнинг таъсирларига мойил бўлишади. Фарзандингизни сиз ҳимоя қилинг, атрофини сиз ўранг!\nБолаларнинг ота-оналари мақтовидан кўнгиллари тоғдек кўтарилади. Шунинг учун уларни мақтаб туринг. Бу эса ўз навбатида фарзандингизни яхши амалларни қилишга рағбатлантиради. Аммо мақтов ҳам меъёрида бўлиши лозимлиги ёдингизда турсин.\nЗурриётларингизни ибодатга чорланг. Улар билан бирга ибодат қилинг. Фарзандингизга ибрат-ўрнак бўлинг. Намоз қандай ўқилишини сиздан кўриб улғайишсин. Ибодатнинг фазилатлари ҳақида уларга тушунча беринг, токи бу иш уларга малол келмасин.\nIslam-today.ru сайтидан Гўзал таржимаси\n01:40 / 08.04.2019 3608\nСаудия Арабистонида ботаника боғи қурилади\nҚумликлар орасида 160 гектар майдонга эга бўлган улкан қурилиш лойиҳалаштирилмоқда ва Британия ва Дания муҳандислари томонидан қурилиши режалаштирилган. Бу давоми...\n23:42 / 23.01.2017 1498\nУШБУ ЁЗ ОЙЛАРИДА ФАРЗАНДЛАРИНГИЗНИ ОВЛОВЧИЛАРДАН ЭҲТИЁТ БЎЛИНГ Набиййимиз Мустафо соллаллоҳу алайҳи васалламдан ривоят қилинган саҳиҳ ҳадисда у Зот бизга, агар давоми...\n09:44 / 06.03.2017 3521\n11:17 / 14.01.2020 127971


Аллоҳга ширк келтириш (3) — Teletype\nАллоҳга ширк келтириш (3)\nШирк ҳақида гапирарканмиз, зеҳнга биринчи келадиган савол – ширк ер юзида қандай бошланган ва у Аллоҳ таоло одамларни яратган тоза хилқатни қандай қилиб булғаган? Уламолар наздидаги машҳур гапга кўра, ширкнинг бошланиши Нуҳ алайҳиссалом қавмида бўлган.\nعَنِ ابْنِ عَبَّاسٍ - رضى الله عنهما - صَارَتِ الأَوْثَانُ الَّتِى كَانَتْ فِى قَوْمِ نُوحٍ فِى الْعَرَبِ بَعْدُ ، أَمَّا وُدٌّ كَانَتْ لِكَلْبٍ بِدَوْمَةِ الْجَنْدَلِ ، وَأَمَّا سُوَاعٌ كَانَتْ لِهُذَيْلٍ ، وَأَمَّا يَغُوثُ فَكَانَتْ لِمُرَادٍ ثُمَّ لِبَنِى غُطَيْفٍ بِالْجُرُفِ عِنْدَ سَبَا ، وَأَمَّا يَعُوقُ فَكَانَتْ لِهَمْدَانَ ، وَأَمَّا نَسْرٌ فَكَانَتْ لِحِمْيَرَ ، لآلِ ذِى الْكَلاَعِ . أَسْمَاءُ رِجَالٍ صَالِحِينَ مِنْ قَوْمِ نُوحٍ ، فَلَمَّا هَلَكُوا أَوْحَى الشَّيْطَانُ إِلَى قَوْمِهِمْ أَنِ انْصِبُوا إِلَى مَجَالِسِهِمُ الَّتِى كَانُوا يَجْلِسُونَ أَنْصَابًا ، وَسَمُّوهَا بِأَسْمَائِهِمْ فَفَعَلُوا فَلَمْ تُعْبَدْ حَتَّى إِذَا هَلَكَ أُولَئِكَ وَتَنَسَّخَ الْعِلْمُ عُبِدَتْ .\nҲофиз Ибн Ҳажар «Ал-фатҳ»да айтадилар: «Фокиҳий Убайд ибн Умайр ривоят йўли билан келтиришича, бут-санамлар илк бор Нуҳ қавмида пайдо бўлди. Фарзандлар оталарига меҳрибон эдилар. Улардан бир киши вафот этгач, фарзанди дард-фарёд қилиб, сабр қилолмай қолди. Сўнг унинг суратини қилдириб, соғинган пайтида унга тикилиб ўтирадиган бўлди. У вафот этганидан кейин (болалари ҳам) худди шундай қиладиган бўлдилар. Ҳатто ана шу ҳолда бирин-кетин авлодлар ўтиб борди. Оталар ўтиб кетгач, болалари айтишдики, оталаримиз бу (сурат-ҳайкал)ларни ўз олиҳалари бўлгани учун ясаб олганлар. Шундай қилиб, уларга сиғиниш бошланди» (Фатҳул-Борий: 8/537).\nАллоҳ таоло Ўз пайғамбари дуосини ижобат қилиб, уларни тўфон билан ҳалок қилди: «То Бизнинг фармонимиз келиб, тандирдан сув отилган вақтда, (бу азоб келганига белги эди) (Нуҳга) дедик: «У кемага ҳар (жонивордан) бир жуфтдан ва аҳли оилангни чиқаргин. Қайси кимсалар хусусида Бизнинг сўзимиз (яъни, ғарқ бўлиш ҳақидаги ҳукмимиз) ўтган бўлса, (улар бундан мустасно. Булар барча кофирлар ва Нуҳ пайғамбарнинг хотини Воила билан ўғли Канъон эди). Яна иймон келтирган кишиларнинг барчасини (кемага чиқаргин)!» Унга иймон келтирган кишилар эса жуда оз эдилар. 41. У деди: «Кемага мининглар! Унинг юриши ҳам, туриши ҳам Аллоҳ номи билан бўлур. Албатта, Парвардигорим мағфиратли, меҳрибондир». 42. Кема уларни тоғлардек тўлқинлар орасида олиб кетар экан, Нуҳ бир четда қолган ўғлига нидо қилди: «Эй ўғилчам, биз билан бирга (кемага) мингин, у кофирлар билан бирга қолмагин!» 43. У (ўғли) деди: «Мен ўзимни сувдан сақлайдиган бирон тоғнинг устига чиқиб кетажакман». (Нуҳ) айтди: «Бугун Аллоҳнинг амридан сақлагувчи йўқдир, магар Ўзи раҳм қилган кишиларнигина (сақлар)». (Шу пайт) ўрталарини тўлқин тўсиб қўйди-да, (ўғил) ғарқ қилинувчилардан бўлиб қолди. 44. (Сўнгра): «Эй Ер, сувингни ютгил; эй само, ўзингни тутгин (яъни, ёғишни бас қил»), дейилди. Сув қуриди, фармон бажарилди ва (кема) Жудий тоғи узра тўхтади ҳамда: «Золим қавмга ҳалокат бўлгай», дейилди» (Ҳуд: 40-44).


Двигателлар ва станоклар ишлаб чиқарадиган оғир саноат бўладими, машинасозлик саноати бўладими, хом ашё саноати бўладими, электрон саноат бўладими, енгил саноат бўладими, шахсий корхона бўладими, давлат корхонаси бўладими, ҳарбий саноатга алоқадор бўлган корхоналар бўладими, саноатга доир барча ишларни саноат идораси бошқаради. Ҳамма корхоналар ҳарбий сиёсат асосида қурилмоғи лозим. Негаки жиҳод, уруш қўшинсиз бўлмайди. Қўшин учун эса, қурол керак. Қўшинга қурол етарли даражада етказиб берилиши учун давлатнинг ичида бир саноат, хусусан ҳарбий саноат бўлиши шарт. Хуллас, ҳарбий саноат билан жиҳод чамбарчас боғлиқ тушунчалардир.\nДавлат ўзини-ўзи бошқара олиши, бошқаларнинг таъсири остига тушиб қолмаслиги учун қурол саноати билан шуғулланиб, уни ривожлантириши лозим. Токи, у доимо ўзига-ўзи хўжайин бўлиб тура олсин. Токи, унда ҳар доим энг кучли, энг ривожланган қурол мавжуд бўлсин. Токи, очиқ кўриниб турган душманни ҳам, эҳтимол тутилган душманни ҳам қўрқитишга етадиган қурол ўзидан чиқиб турсин. Аллоҳ Субҳонаҳу Таоло айтади:\nوَأَعِدُّوا لَهُمْ مَّا اسْتَطَعْتُمْ مِنْ قُوَّةٍ وَمِنْ رِّبَاطِ الْخَيْلِ تُرْهِبُونَ بِهِ عَدُوَّ اللَّهِ وَعَدُوَّكُمْ وَآخَرِينَ مِنْ دُونِهِمْ لاَ تَعْلَمُونَهُمُ اللَّهُ يَعْلَمُهُمْ\n– “(Эй мўминлар), улар(га қарши жанг қилиш) учун имконингиз борича куч ва эгарланган отларни тайёрлаб қўйингизки, бу билан сизлар Аллоҳнинг ва ўзларингизнинг душманларингизни ҳамда улардан ташқари сизлар билмайдиган – Аллоҳ биладиган бошқа бировларни ҳам қўрқувга солурсизлар”. (Анфол:60)\nАна шунда давлат ўзига-ўзи хўжайин бўлади. Ўзига керакли қуролни ўзи ишлаб чиқаради ва уни ривожлантиради. Қурол ишлаб чиқариш соҳасидаги тараққиётдан орқада қолмасдан, доимо энг ривожланган қуролларга молик бўлиб туради. Шунда очиқдан-очиқ душманлик қилаётган ёки душманлик қилишининг эҳтимоли бўлган ёвларни қўрқита олади. Шунинг учун ҳам давлат қуролни бошқалардан сотиб олмасдан, ўзи қурол саноатини йўлга қўйиши лозим. Негаки, қуролни бошқа давлатлардан сотиб олиш қурол борасида, уруш, жанг борасида ўша давлатларнинг ўз хукмини ўтказишига олиб келади.\nҲозирги оламга назар ташласак, шу нарса аён бўладики, бошқаларга қурол сотадиган давлатлар ҳамма қуролни ҳам сотавермайди. Айниқса, энг замонавий, ривожланган қуролни мутлақо сотишмайди. Бошқа қуролларни ҳам уларнинг қўлланишига доир муайян шартлар билан ва сотиб олаётган давлатнинг эҳтиёжига қараб эмас, ўзлари белгилаган миқдорда сотишади. Бу нарса қурол сотувчи давлатнинг қурол сотиб олувчи давлат устидан ҳукмронлигини кўрсатади. Айниқса, қурол сотиб олаётган давлат урушга кириб қолса, янада кўпроқ қуролга, эҳтиёт қисмларга, ўқ-дориларга муҳтож бўлиб қолади ва айни пайтда қурол сотувчи давлатнинг барча шартларига кўнишга мажбур бўлади. Шу билан қурол сотувчи давлат қуролга ўта муҳтож ҳолатдаги – уруш ҳолатидаги давлат устидан тўла ҳукмронликни қўлга киритади. Бу билан қурол сотиб олувчи давлат ўзини, хоҳиш-иродасини, бутун борлиғини қурол сотувчи давлат қўлига топшириб қўйган бўлади.\nМана шу сабабларга кўра, давлатнинг ўзи қурол-аслаҳа, эҳтиёт қисмлар ишлаб чиқариши лозим. Бунинг учун эса, оғир саноатни йўлга қўйиши ва энг аввало, оғир саноат маҳсулотларини ишлаб чиқарадиган ҳарбий ва ноҳарбий корхоналарни қуришга киришиши керак. Унинг атом қуроли, фазо кемалари, ракеталар, сунъий йўлдошлар, самолётлар, танклар, замбараклар, ҳарбий кемалар, турли хил зирхли машиналар, ҳар турли оғир ва енгил қуроллар ишлаб чиқарувчи ўз корхоналари бўлиши даркор. Шу билан бирга асбоб-ускуналар, дастгоҳлар, двигателлар, турли материаллар ишлаб чиқарувчи заводларга, электроника саноатига, шунингдек, умум мулкига доир корхоналарга ҳамда ҳарбий саноатга алоқаси бўлган енгил саноат буюмлари ишлаб чиқарувчи корхоналарга эга бўлиши шарт. Буларнинг ҳаммаси мусулмонлар гарданига юклатилган тайёргарлик кўришнинг вожиблиги тақозо қиладиган нарсалардир. Аллоҳ Таоло деди:\nوَأَعِدُّوا لَهُمْ مَّا اسْتَطَعْتُمْ مِنْ قُوَّةٍ\n– “(Эй мўминлар), улар(га қарши жанг қилиш) учун имконингиз борича куч ва эгарланган отларни тайёрлаб қўйингиз”. (Анфол:60)\nИсломий давлат Исломий даъватни даъват ва жиҳод орқали дунёга олиб чиқадиган давлат бўлгани учун ҳам доим жиҳодга тайёр туриши керак. Бу эса, унинг енгил ёки оғир бўлишидан қатъий назар, барча саноати ҳарбий сиёсат асосига қурилиши лозимлигини тақозо этади. Токи, у ўзидаги мавжуд корхоналарни хоҳлаган пайтида қурол ишлаб чиқарувчи корхоналарга айлантира олсин. Шунинг учун Хилофат давлатидаги барча саноат ҳарбий сиёсат асосида қурилиши, оғир саноат ёки енгил саноат маҳсулотларини ишлаб чиқаришидан қатъий назар, барча корхоналар шу сиёсат асосида қурилиши лозим. Токи, давлатга керак бўлиб қолган заҳоти уларни қурол ишлаб чиқарувчи корхоналарга айлантириш осон бўлсин.\nTagsошқарув ва идорасаноатХалифалик давлати жиҳози\nЭй мусулмонлар! Яширин қуролингизни ишга солинг!\nЯманда гўдаклар қатли оми тўхтовсиз давом этмоқда


– бизнесингиз учун янги горизонтлар жойи» номли Ўзбек-Америка-Канада бизнес форуми якунланди. Давлатимиз раҳбари жорий йилнинг март ойида вилоятимизга ...\nнуфузли анжуманлардан бири — «Invest in Navoi» II халқаро бизнес форуми бўлиб ўтмоқда. Бу ҳақда «Xabar.uz» мухбири хабар берди. Мазкур халқаро бизнес форумида дунёнинг 40 дан зиёд мамлакатларининг ... мухтор элчилари ва дипломатлари иштирок этмоқда. Икки кунлик бизнес форумнинг биринчи куни хорижлик меҳмонлар «Навоий» эркин иқтисодий ...\n«Agro biznes Bukhara» халқаро бизнес-форумида дунёнинг 18 та давлатидаги 120 дан ортиқ компаниялардан вакиллар, мамлакатимизнинг барча вилоятларидан 200 дан ортиқ хўжалик субъектлари иштирок этди.\nЎзбекистон делегацияси 2018 йилнинг 14-15 май кунлари Тбилиси шаҳрида бўлиб ўтадиган Иқтисодий ҳамкорлик бўйича Ўзбекистон – Грузия ҳукуматлараро комиссиясининг саккизинчи мажлисида иштирок этади.


"Пахтакор" Тошкентда "Металлург"ни мағлуб этди\nЎзбекистон чемпионатининг 7-туридан ўрин олган "Пахтакор" – "Металлург" учрашуви ўз якунига етди.Ушбу саҳифа орқали ўйинни матнли трансляция қилиб бордик.\n"Пахтакор" – "Металлург" 2:1 (2:1, 0:0)\n1 май, 18:30, Тошкент\nГоллар: 0:1 - 11 Исоқжонов, 1:1 - 12 Черан, 2:1 - 37, пенальти Черан.\n"Пахтакор": Санжар Қувватов, Акром Комилов, Шерзод Аъзамов, Марко Симич, Ҳожиакбар Алижонов, Одил Ҳамробеков (Владимир Козак, 72), Жавоҳир Сидиқов, Жалолиддин Машарипов (Сардор Собирхўжаев, 63), Драган Черан, Достон Ҳамдамов, Игорь Сергеев (Собит Синдаров, 86).\nЗахира: Элдор Суюнов, Салимов, Егор Кримец, Маҳмудҳожиев, Марат Бикмаев, Фарруҳ Сайфиев.\n"Металлург": Александр Лобанов, Аббос Отахонов, Иброҳим Йўлдошев (Муҳаммад Исаев, 46), Исломбек Исоқжонов (Сергей Тумасян, 80), Баҳром Абдураҳимов, Шавкат Муллажонов, Дониёр Усмонов (Суҳроб Нуруллаев, 56), Камолиддин Тожиев, Станислав Андреев, Акбар Исматуллаев, Баҳодир Пардаев.\nЗахира: Зафар Сафоев, Қудратиллаев, Зоҳид Абдуллаев, Музаффар Музаффаров, Шаҳзодбек Ғофурбеков, Абдумажидов.\nОгоҳлантиришлар: Йўлдошев (27), Лобанов (36), Исаев (66).\n90+3'. Ўйин якунланди. Ҳисоб - 2:1\n90'. Хавфли вазият! Муллажонов жарима майдонига узатилган тўпга зарба бериш жараёнида Симичга нисбатан қўполлик ишлатди\n86'. "Пахтакор"да ўзгариш: Сергеев ўрнига Синдаров тушди\n85'. Исаев меҳмонларнинг узоқ давом этган ҳужумини ноаниқ зарба билан якунлади\n80'. "Металлург"да ўзгариш: Исоқжонов ўрнига Тумасян тушди\n79'. Меҳмонлар аста-секин фаолликни оширишмоқда\n73'. Сидиқов жарима майдони ташқарисидан зарба берди, бироқ тўп ҳимоячиларга тегиб қайтди. Қайтган тўпни Сергеев чалқанча усулда дарвозага йўллади, аммо у ноаниқ кетди\n72'. "Пахтакор"да ўзгариш: Ҳамробеков ўрнига Козак тушди\n69'. Ўйин темпи жуда тушиб кетди, мезбонлар кучни тежаб ҳаракат қилаётган бўлсалар, меҳмонлар таваккал қилишга шошилишмаяпти\n66'. Исаев Черанга нисбатан қўпол ҳаракат қилди ва сариқ карточка олди\n63'. "Пахтакор"да ўзгариш: Машарипов ўрнига Собирхўжаев тушди\n58'. Андреев ажойиб пас билан Пардаевни қулай имкониятга олиб чиққанди, бироқ Баҳодир ҳимоячига курашни ютқазди\n56'. "Металлург"да ўзгариш: Усмонов ўрнига Нуриллоев тушди\n53'. Машариповнинг берган зарбаси ҳимоячиларга тегиб майдон ташқарасига чиқиб кетди\n52'. Тожиев жарима майдони ёнида Сидиқовни қўполлик билан тўхтатди\n46'. "Металлург"да ўзгариш: Йўлдошев ўрнига Исаев тушди\n45+1'. Биринчи бўлим якунланди\n43'. Черан бурчакдан узатилган тўпни боши билан дарвозага йўлади,унинг зарбасини Лобанов эгаллаб олди\n41'. Исоқжоновнинг узатмасини ҳимоячилар қайтариб юборишди\n40'. "Металлург" футболчилари қулай нуқтада жарима зарбаси ишлаб олишди\n39'. Сидиқов бу сафар Ҳамдамовни қулай имкониятга олиб чиқди, бироқ Достоннинг зарбаси ноаниқ кетди\n37'. ГООООЛ! Черан пенальтини аниқ бажариб дублини нишонлади\n36'. Лобанов ҳакамга эътироз билдиргани учун сариқ карточка олди\n35'. Пенальти! Машарипов ажойиб ҳаракатлари билан жарима майдонига ёриб кирди, Лобанов уни қўполлик билан тўхтатиб қолди\n32'. Сергеев Сидиқовнинг пасидан кейин яна бир бор бирга-бир вазиятга чиқиб кетаётганди, бироқ ҳакамлар офсайд қайд этишди\n27'. Йўлдошев Черанга нисбатан қўпол ўйнади ва сариқ карточкага лойиқ кўрилди\n22'. Мезбонлар марказда тўпни йўқотишгач, бекободликлар қарши ҳужумга ўтиб кетишди, бироқ Андреевнинг узатмасини ҳимоячиқайтариб юборди\n19'. ЗАРБАААА! Машарипов узоқ масофадан зарба йўллади, уни Лобанов эгаллаб олди\n17'. Сергеееееев! Игорь ҳимоячиларнинг хатосидан сўнг дарвозабон билан бирга-бир вазиятга чиқиб борди, аммо унинг зарбаси кучсиз чиқди\n16'. Комилов чап қанотдан узатмани амалга оширди, бироқ уни Лобанов қийинчиликсиз эгаллаб олди\n12'. ГОООООООООООООООООООООООООЛ! 1:1. Машарипов чап қанотдан тезлик олиб жарима майдонига ёриб кирди ва тўпни марказга узатди, у ерда Черан яқин масофадан дарвозани ишғол қилди\n11'. ГООООООООООООООООООООООООЛ! 0:1. Исоқжонов ён чизиқдан узатиб берилган тўпни қабул қилиб олди ва жарима майдони ташқарисидан ажойиб зарба йўллаб, ҳисобни очди\n10'. Меҳмонларнинг кам сонли ҳужумларидан бири самара бермади\n6'. Хавфли вазият! Машарипов чап қанотдан жарима майдони узатмани амалга оширди, Чераннинг бош билан берган зарбаси ноаниқ кетди\n1'. Мезбонлар жарима зарбасини ижро этишди, жарима майдонига узатилган тўпни ҳимоячилар қайтариб юборишди\n0'. Бугун Суперлига 7-туридан ўрин олган "Пахтакор" - "Металлург" учрашуви бошланиш арафасида\nИсоқжоновнинг суперголини томоша қилинг!\nМеталлург Пахтакор Ўзбекистон. Суперлига\nПахтакорчиларга омад, металлургчиларга катта даромад:кейинги турларда


Халқ ҳунармандчилигига эътибор кучайди\nАвтор: Суғд Ҳақиқати Категория: Маданият\nДата публикации\tПросмотров: 832\nТинчлик ва Миллий бирлик асосчиси-Миллат пешвоси, Тожикистон Жумҳурияти Президенти муҳтарам Эмомали Раҳмон Тожикистон Жумҳурияти Олий Мажлисига йӯллаган Паёмида «Сайёҳлик соҳасини тараққий эттириш, халқаро майдонда мамлакатнинг туризм имкониятлари ва миллий маданиятни муносиб равишда танитиш, шунингдек, сайёҳлик инфратузилмасига сармояни жалб этиш мақсадида, 2018 йил мамлакатда «Сайёҳлик ва халқ ҳунармандчилигини ривожлантириш йили» деб эълон қилинишини таклиф этаман» деб сайёҳлик ва халқ ҳунармандчилигини ривожлантириш ташаббуси билан чиқди. Бу ташаббусни халқимиз бирдамлик билан қӯллаб-қувватладилар.\nБугунги ахборот технологияси, ҳамда фан-техниканинг юқори даражада ривожланиши инсониятнинг кӯплаб муаммоларини ҳал этишда муҳим рол ӯйнамоқда. Шу билан бирга, тараққиётнинг юксак ривожи халқ хӯжалигининг барча соҳаларида меҳнатни техника воситасида амалга оширилиши қӯл меҳнати билан тайёрланадиган маҳсулотларга бӯлган эҳтиёжни сусайтирди. ХХ асрга келиб фаоллашган модернизасия (замонавийлаштириш) ва вестернизация (ғарблаштириш) ҳаракатлари халқ ҳунармандчилигига ҳам озми-кӯпми ӯз таъсирини кӯрсатди. Минг йиллар давомида авлоддан-авлодга мерос бӯлиб келаётган халқ ҳунармандчилиги маҳсулотларига эҳтиёж ва эътибор камайди.\nХалқ ҳунармандчилиги маҳсулотлари уй-рӯзғор буюмлари орасидан секин-аста сиқиб чиқарила бошлади ва эндиликда онда-сонда кӯзга ташланади, холос. Айниқ-са, халқ ҳунармандлари тайёрлаган уй-рӯзғор буюмлари бӯлган идишлар музейлардагина топилади.\nТарихга назар ташласак, Истаравшан (Ӯратепа) шаҳри ҳунармандлари томонидан тайёрланган маҳсулотлар Ипак йӯли орқали етти иқлимга тарқалган. 2500 йилдан кӯпроқ тарихга эга бӯлган Истаравшан ҳунармандлари ҳунармандчиликнинг турли соҳаларида хилма-хил маҳсулотлар тайёрлашгани ҳаммамизга маълум. Шаҳримиз ҳунармандлари тайёрлаган маҳсулотларга барча минтақаларда эҳтиёж катта бӯлган. Шу билан бирга истаравшанлик ҳунармандлар қӯлидан чиққан маҳсулотлар сифати, бежиримлиги ва чиройлилиги билан ажралиб турганлиги, турли ӯлкаларда юқори баҳоланганлиги, бозори чаққон бӯлганлигини тарихий асарлардан жуда яхши биламиз.\nМен ӯзбек адабиёти намояндаси, улуғ ёзувчи Абдулла Қодирий асарларини мутолаа қилганимда жаҳон адабиёти намояндалари орасида ӯз ӯрнига эга бӯлган улуғ адибнинг китобхонлар орасида севиб ӯқиладиган асарларидаги қуйидаги сатрларга эътибор қаратаман:\n«Хоннинг (Худоёрхоннинг) сӯл томонидаги олтин ҳаллик курси устида Ӯратепа чакмани устидан қайиш қамар боғлаб, соддагина қилич тақилган, бошига оқ барра попоқ кийиб, башарасидаги бурни юзи билан бир қаторда деярли текис яратилган, ӯртача соқол, қисиқ кӯз, буғдой ранг, ӯрта ёшли бир кимса-Мусулмонқул ӯтирар» (Абдулла Қодирий. «Ӯтган кунлар», Тошкент-1980 йил. 108-бет), ҳамда «Обид кетмон» қиссасида «Мулла Обид уларнинг ӯзларига қарамасликка тиришиб, бошини кенг Ӯратепа чакмонининг ёқасига яширади…».\n(Абдулла Қодирий «Fирвонлик Маллавой тӯплами», Тошкент, 1987 йил, 25-бет). Юқорида келтирилган мисолларимиздаги «Ӯратепа чакмони» иборасига эътиборимизни қаратиб, фикр-мулоҳаза юритсак. Асарлари кӯплаб хорижий тилларга таржима қилинган таниқли адиб «Ӯратепа чакмони» деталини бекорга танламайди. Истаравшан ҳунармандлари тайёрлаган маҳсулотнинг юқори сифатига эътибор қаратади ва шу билан бирга шаҳримиз ҳунармандларига бӯлган ҳурмат-эътиборини кӯрсатади. Шу каби фикр-мулоҳазалар билан бирга, улуғ ёзувчи Абдулла Қодирий ҳаво совуқ ойларида Ӯратепа чакмонини эгнидан ташлаганлигига амин бӯламан ва шу билан бирга ёзувчининг шаҳримизга бир неча бор ташриф буюрганига ишонч билдираман. Ҳа, Истаравшан ҳунармандлари тайёрлаган чакмонлар сифати, пухта пишиқлиги, кийган кишини толиқтирмаслиги билан ажралиб турган. Юқоридаги келтирилган тарихий асарлардан халқ ҳунармандчилигига доир мисолларни кӯплаб келтириш мумкин. Бизга тарихдан маълумки, шаҳримиз ҳунармандлари тайёрлаган маҳсулотлар хилма-хиллиги билан ажралиб турган ва савдогарларни ӯзига жалб этиб турган.\nҲунармандлар темирчилик, мисгарлик, кулолчилик, тӯқувчилик, маҳсидӯзлик, тилла тақинчоқлар ясаш, каштачилик, тикувчилик ва бошқа майда ҳунармандчилик меҳнати билан машғул бӯлишган. Айниқса, аёллар қӯл меҳнати билан тайёрланган маҳсулотларга эҳтиёж катта бӯлган. Гилам, патгилам, олача, зардевор тикиш, сӯзана, палак челакча, бӯхча, бӯғжама, жиякдӯзлик, дӯппидӯзлик, бешик ёпқичлар тикиш, аёлларни фойдали меҳнат билан банд этган. Ёш қизларга оналари ёшлигидан рӯмолча тикиш, қуроқчилик сирларини ӯргатиб боришган. Ёш қизлар қуроқ ёстиқлар, қуроқи дастурхонлар тикишини ӯрганишган. Чарчоқларини достонхонлик, ғазал ӯқиш, байтбарак баҳслари билан чиқаришган. Бунинг тарбиявий томонлари кӯп бӯлган. Бугунги кунда қӯл меҳнати эътибордан четда қолаётганлиги сир эмас. Ёшларимиз бӯш вақтларини беҳуда ӯтказмасликлари учун ёшларимизда халқ ҳунармандчилигига қизиқиш уйғоти-шимиз фойдалидир эмасми?!\nМен Ёвон ноҳиясидаги дӯстлариникида меҳмон бӯлганимда, ёвонликлар миллий кийим-кечакларга катта эътибор беришлари, ёш келин-куёвлар хоналари миллий анъаналаримиз асосида жиҳозланганлигини кӯриб болалигимга қайтгандек бӯлдим.\nМамлакатимиз Раҳбарининг одилона сиёсат юритаётганлиги, давлатимиз ривожланиши тӯғри йӯлдан бораётганлиги сабаб, миллий қадриятларимиз тикланмоқда, атлас-адрас ишлаб чиқаришга эътибор қаратилиб бу миллий мато яна хотин-қизларимизнинг севимли кийимига айланганлиги ҳаммани қувонтиради.\nХалқ ҳунармандчилигига эътибор, халқ ҳунармандчилик дастгоҳларини йӯқолиб кетмаслигини олдини олиш, аждодларимиз ҳунарлари сир-асрорларидан хабардор кишилар тажрибаларини сақлаб қолиш миллий қадриятларимизни қайта тиклаш ҳаракатларининг хайрли давоми бӯлади.\nКриминальные элементы провоцируют конфликты в Хороге\nМақоми афғон: "Беҳтар аст Эрон ба ҷои Толибон, садои мухолифони худро бишнавад"


ИШБИЛАРМОНЛИК МАКТАБДАН БОШЛАНАДИ - Ўзбекистон овози газетаси\nИШБИЛАРМОНЛИК МАКТАБДАН БОШЛАНАДИ\nБолалар нималарни орзу қилишмайди, дейсиз?! Яхши ният эса албатта эзгуликка етаклайди. Илк ниятлар, илк қадамлар, барча орзу-ҳаваслар мактабдан бошланади. Буюк аждодларимизга муносиб авлод бўлишнинг пойдевори ҳам шу ерда шаклланади.\n— Яқин келажакда юртимиз «Ишбилармон Ўзбекистон» номини олгудек бўлса, унинг замирида ҳам ёшларимизнинг орзу-ҳаваслари рўёби мужассам бўлади, — дейди Тошкентдаги 201-мактаб директори Саодат Мирзакаримова. — Биз таълим муассасаларида илгари умуман қўлланилмаган лойиҳа устида иш бошладик ва уни «Ишбилармонлик мактабдан бошланади» деб атадик. Ғоямиз Чилонзор тумани халқ таълими бўлими томонидан маъқулланди. Ҳар бир синфда ўтказилган тадбир кучлиларни саралаб олишимизга имкон берди. Ота-оналар, маҳалла фаоллари таклиф қилинди. Танлов тўрт йўналиш, яъни »Ўзим чиздим», «Ўзим ясадим», «Ўзим ёздим» ва «Дастурхон тузаш санъати» бўйича ташкил этилди.\nАзимжон Аҳмедов, 6-синф ўқувчиси:\n— Кўрик-танловда мен ясаган безакли қутичалар юқори баҳоланиб, ғолиб бўлдим. Ёғочсозлик ҳунарига қизиқаман. Келажакда шарқ миниатюралари билан безатилган миллий мебеллар корхонаси очишни орзу қиламан.\nМунира Зиёвуддинова, 8-синф ўқувчиси:\n— Сув-бўёқда мен чизган «Юртимда баҳор» манзараси кўпчиликда яхши таассурот қолдирди. Атоқли рассом Ўрол Тансиқбоевнинг асарлари менга жуда ёқади. Унга ўхшаб машҳур рассом бўлмоқчиман.\nМоҳира Ғофурова, 8-синф ўқувчиси:\n— «Ассалом Наврўз» иншосини тарих ва миллий қадриятларга боғлаб ёзгандим, биринчи ўринга лойиқ кўрилганидан хурсандман. Орзуим — келажакда Зулфия номидаги Давлат мукофотини олиш.\nБолалар дастурхон тузашни ҳам ўрнига қўйишди. Катталарга хос меҳмоннавозлик кўрсатишди. Улар ўзлари тайёрлаган пишириқлар, қандолат маҳсулотлари, Наврўз неъматларидан кўк сомсаю чучвара, қатлама, варақи ва сумалакларни дастурхонга тортишди. Тадбирда ўқувчилар томонидан тайёрланган ижод маҳсуллари сотувга қўйилди. Қарийб тўрт юз минг сўмлик йиғилган маблағ ҳисобига мактаб кутубхонаси янги китоблар билан бойитилди. Энг муҳими, ҳаммада яхши таассурот қолдирган бундай тадбир яна давом этадиган бўлди.


Twitter коронавирус билан боғлиқ рекламаларни тақиқлади » Ўзбекистон ва дунё янгиликлари, HAQIDA.UZ - тезкор хабарлар сайти\nTwitter ижтимоий тармоғи коронавирус билан боғлиқ рекламалардан даромад олишга уринишларга қарши курашишини маълум қилди, деб ёзмоқда «Коммерсантъ».\nИжтимоий тармоқнинг баёнотига кўра, реклама берувчиларнинг коронавирус билан боғлиқ ҳар қандай рекламаси блокланади. Соғлиқни сақлаш бўйича маълумот тарқатадиган давлат муассасаларига коронавирус бўйича хабарларни эълон қилишга рухсат берилади.\nАввалроқ, коронавирусни даволаш ёки олдини олиш ҳақидаги маълумот бўлган ҳамда ваҳиманинг ошишига сабаб бўладиган рекламаларни блоклаши, шунингдек, вирус ҳақидаги сохта хабарларни ўчириши ҳақида маълум қилган. 4 март куни Facebook Жаҳон соғлиқни сақлаш ташкилотига ҳамда соғлиқни сақлаш вазирликларига коронавирус ҳақидаги хабарлар учун бепул реклама майдонларини тақдим этганини эълон қилди.\nХитой Соғлиқни сақлаш миллий комиссиясининг хабар беришича, мамлакатда янги турдаги COVID-19 коронавируси билан касалланган беморларнинг қарийб 50 минг нафари даволанишга муваффақ бўлган. Маълумотларга кўра, ўтган бир сутка давомида мамлакатда вирус оқибатида вафот этиш бўйича 38 ҳолат қайд этилиб, 119 киши касалликка чалинган. Шу билан бирга 2652 нафар беморга шифохонадан жавоб берилган. Хитой ҳудудида коронавирус билан касалланганларнинг умумий сони 80 270 кишига етди. Вафот этганлар сони 2981 кишини ташкил этмоқда.\nЖаҳон соғлиқни сақлаш ташкилотининг маълумотларига кўра, дунё бўйлаб коронавирус билан касалланганлар сони 90 870 кишига етган бўлиб, 3110 киши вирус оқибатида вафот этган. Жанубий Кореяда 516 та янги ҳолат қайд этилиб, 5328 кишида коронавирус аниқланган бўлса, вафот этганлар сони 32 кишини ташкил этмоқда. Италияда ушбу кўрсаткич тегишли равишда 2502 ва 79 нафарга тенг. Эронда эса 2,9 минг кишида вирус аниқланган бўлиб, 92 киши вафот этган. 552 киши даволанишга муваффақ бўлган. Diamond Princess саёҳат кемасини қўшиб ҳисоблаганда Японияда 1000 кишида коронавирус аниқланган, вафот этганлар сони 12 кишига етган.\nТеглар: Twitter Коронавирус


Мухолифат етакчиси устидан суд бошланди\nМянмада мухолифат етакчиси Аун Сан Су Чжи устидан маҳкама жараёни бошланди.\nМухолифат етакчиси айбдор деб топилгудек бўлса, унга беш йилгача бўлган муддатга қамоқ жазоси тайинланиши мумкин.\nЎтган ҳафта америкалик шахс бир неча йиллар давомида уй қамоғида яшаётган мухолифат етакчиси меҳмони бўлгандан сўнг, Мянма ҳукумати Аун Сан Су Чжини уй қамоғи шартларини бузганликда айблади.\nХалқаро инсон ҳуқуқлари ташкилотлари ва қатор Ғарб давлатлари Мянма ҳукумати ҳаракатларини кескин қоралади.\nБугун мухолифат етакчисининг ўнлаб тарафдори Янгонда ёпиқ эшиклар ортида ўтказилаётган маҳкама биноси олдида норозилик акцияси уюштирди.\nАйни пайтда¸ ЕИ Мянма ҳукуматига қарши жорий этилган санкцияларни янада кучайтириши мумкинлигидан огоҳлантирди.


00:00 / 08.02.2007 | eski savollar | 3249\nАссалому Алайкум Шайх хазратлари. Эсингизда бо'лса мен сизга Судхо'рлик хақида савол берган эдим. ижозат берсангиз бу саволни қайтадан хавола этсам.САВОЛ: Ассалому алейкум саҳйх хазратлари. Сиздан бир тушунмовчиликни ечиб беришингизни со'райман.Масалан бир кишига 1000-со'м пул берсам , у киши бу пулни тижорат қилиб 100 со'м топса , менга 50 со'мини берса, фойда зиёни о'ртада бо'лса, бу иш Судхо'рликка кирадими? Жавобингиз учун олдиндан рахмат. Аллох сиздан рози бо'лсин.СИЗНИНГ ЖАВОБИНГИЗ : Кирмайди.Лекин мен бу жавобни бошқаларга айтганимда улар этироз билдиришди. Айтишдики " нега энди судхо'рликка кирмас экан ? Ахир сиз о'з пулингизни бировга бериб қо'йиб , о'зингиз хеч нарса қилмасдан о'тирибсиз , пулингиз хар ойда пул туг'япти-ку. Пулингизни бировга берганингиз эвазига пул олаяпсиз-ку " дейишди. Мен сизни хато қилмаслигингизни уларга айтдим....Илтимос Хурматли Шайх Мухаммад Содиқ Мухаммад Юсуф хазратлари. Қандай холатларда судхо'рлик бо'лади-ю қандай холларда фоизхо'рликка кирмайди? шулар хақида батафсил малумот берсангиз. Жавобингиз учун олдиндан рахмат. Аллох сиздан хамиша рози бо'лсиз .\nПулни ќарзга бериб, устидан фойда олса судхўрлик бўлади.Фойда-зарар ўртада бўлишига келишиб, ишлаб чиќариш ёки тижоратга ўхшаш ишга берилса музораба бўлади. Бу менинг гапим эмас. Аллоћнинг дини Исломнинг ћукми. Диний таълим олиб, хатми кутуб ќилмаган ва катта устозлардан ижозат олмаган кишилар одамларнинг бошини айлантирмасин, айтиб ќўйинг.Ўзингиз ћам китоб ўќиб туринг. Бу масалани неча йилдан бери одамларга тушунтиравериб чарчаб кетдик. Ушбу саћифада ћам бир неча бор ёздик. Яна сиз учун ёзмоќдамиз.Музораба ширкати.Бунда раъсулмол бир томондан, хизмат иккинчи томондан бўлади. Молнинг эгаси ишчи билан келишиб, молни унга беради. Тушган фойда келишувга асосан бўлиб олинади. Зарар мол эгасига бўлади. Ишчи эса ќилган мећнатидан зарар кўради, холос.МУЗОРАБА КИТОБИМузораба ер юзида юриш маъносини англатади. Чунки, бу ишни юритувчи ер юзида талаби касб ќилиб юради.Музорабада раъсулмол бир томондан, хизмат иккинчи томондан бўлади. Молнинг эгаси ишчи билан келишиб, молни унга беради. Тушган фойда келишувга асосан бўлиб олинади. Зарар мол эгасига бўлади. Ишчи эса ќилган мећнатидан зарар кўради, холос.Музораба Ќуръон, Суннат, Ижмоъ ва Ќиёс ила собит бўлгандир.Аллоћ таоло «Муззамил» сурасида:«Бошќалар ер юзида юриб Аллоћнинг фазлини ахтаришини, (билади), деган (20-оят).Аллоћ таоло «Жума» сурасида:«Бас, намоз тугагандан сўнг ер юзи бўйлаб тарќалинг ва Аллоћнинг фазлидан талаб ќилинг ва Аллоћни кўп эсланг, шоядки ютуќќа эришсангиз», деган (10-оят). Имом Табароний ќилган ривоятда Абдуллоћ ибн Аббос розияллоћу анћу Ќуйидагиларни айтганлар:«Саййидимиз Аббос ибн Абдулмуттолиб молни музораба учун берса, уни денгизда олиб юрмаслик, у билан водийга тушмаслик ва у ила ћайвон сотиб олмасликни шарт ќилар ва буларни ќилса тўлаб бериши айтар эди. Унинг шартлари Расулуллоћ соллаллоћу алайћи васалламга етганида ижозат бердилар».Ибн Можа Сућайб розияллоћу анћудан ривоят ќилади:«Расулуллоћ соллаллоћу алайћи васаллам:«Уч нарсада барака бордир: Баћосини кейин бериш шарти ила сотишда, муќоразада (савдо молларини алмаштиришда) ва сотиш учун эмас, уй учун буѓдой билан арпани аралаштиришда», дедилар».Ижмоъдан далил келтирадиган бўлсак, саћобалардан кўпчиликлари етимнинг молини музорабага берганлари ва бирор киши буни инкор ќилмагани маълум ва машћур.Ќиёсга келсак, музораба мусоќотга ќиёс ќилинган. Одамларнинг ћожати доимо бу каби нарсаларга тушиб туради. Улардан баъзиларининг моли бўлади. Аммо уни ишлатишга имкони бўлмайди. Бошќасининг имкони ва билими бор. Лекин моли бўлмайди. Музораба орќали иккисининг ћам ћожати чиќади. Музорабани «Мухтасари Виќоя»нинг соћиби ќуйидагича таърифлайди.У бир кишидан мол ва бошќасидан иш ўлароќ фойдага шериклик шартномасидир. У аввал вадийъа ќўйиш ва иш пайтида эса вакил ќилишдир. Яъни, музорабанинг аввалида моли бор шахс шеригига уни топшириб ќўяди. Шерик молни ишлатишга киришганда худди вакилдек ћолга ўтади.У фойда кўрилса, ширкатдир. Агар хилоф ќилинса, ѓасбдир.Яъни, музораба омонат билан йўлга ќўйилиб икки тараф фойда кўрса, ширкат бўлади. Агар шерик хилоф ќилиб фойдани бермай еб кетса, ѓасб – бировнинг молини тортиб олишдир.У агар барча фойда мол эгасига шарт ќилинса бизоъадир.Бизоъа – ишчининг текинга ишлаб беришидир.Агар фойданинг ћаммаси ишчига деб шарт ќилинса, ќарз бўлиб ќолади.Агар фосид бўлса, фосид ижарага ўхшаб ќолади. Унга фойда бўлмайди. Иш фойда берими, йўќми бари бир унга ишининг ажри берилади.Фосид ижарада иш ћаќи берилгани каби.Мућаммадга хилоф ўлароќ унинг иш ћаќи фойдадан шарт ќилинган миќдордан ошмайди.Яъни, музораба шартномасида иш бажарувчига маълум миќдордаги улуш келишилган эди. Аммо музораба фосид бўлгани учун унга улуш эмас, иш ћаќи бериладиган бўлди. Ўша иш ћаќи белгиланган улуш миќдоридан зиёда бўлмаслиги лозим. Бу имом Мућаммаднинг гапига хилофдир. У киши иш ажарувчи ажри мислни олади деганлар.У фосид музорабада худди саћићдаги каби зомин бўлмайди. Яъни, музорабадаги иш бажарувчи тараф мабодо касодга учраб зарар тортиладиган бўлса, тўлаб бермайди ёки зарарни тўлашга шерик бўлмайди. Бу Абу Ћанифа раћматуллоћи алайћнинг айтганлари. Имом Абу Юсуф ва Мућаммадлар у ћам зарарга шерик бўлади, деганлар. Ћиндовий, барчалари фосид музорабада зарарни тўламайди, деганларини келтирган. Демак, музораба шартномасини тузаётганда имом Абу Ћанифанинг гапига амал ќилинадими ёки бошќаларникига аниќлаб олиниши керак.Музораба, ширкатга ярайдиган мол билангина саћић бўлади.Чунки, музораба ћам фойдадаги шерикликдир. Аввал ћам ўтганидек, ширкат фаќат икки наќд (тилло ва кумуш), кенг тарќалган пул ёки хом тилло ва кумуш билан, агар иккиси одамларнинг таомулида бўлса, тўѓри бўлади. Шунингдек, музораба фаќатгина молни иш бажарувчига таслим ќилиш ва фойда икковлари орасида тарќалиши билан саћић бўлади. Чекланмаган музорабада иш бажарувчи наќд ва насияга сотиши, одатдан ташќари муддатга сотиш бундан мустано, сотиб олиши, сотиш ва олишга вакил ќилиши, сафар ќилиши ва мол эгаси ва бошќалардан ёрдам олиши мумкин. Бу билан (мол эгасидан ёрам олиш билан), вадийъага ва гаровга ќўйиш, бой ёки камбаѓалга ћавола ќилиш билан музораба бузилмайди. Ушбу ишларнинг барчасини тижоратчилар ќилиб келган. Буларсиз иш юришмайди. Шунинг учун музорабада иш олиб бораётган киши ћам буларга мућтож бўлади.Мол эгасининг рухсатисиз ќарз бермайди ва олмайди.Бу икки иш савдога кирмайди. Балки бировнинг молини бошќага бериш ёки бировнинг номидан бошќанинг молини олишдир.Музораба ќилмайди ва унинг молига музорабанинг молини аралаштирмайди. Илло мол эгасининг изни ёки ўзинг билиб ќилавер дейиши бундан мустасно. Агар ўшани айтилса (ўзинг билиб ќилавер дейилса), ва у ўз молидан кийим бичтирса ёки юк кўртартирса, холис хизмат ќилган бўлади. Ќизил рангга бўятса, холис хизмат бўлмайди. Иш бажарувчи кийим бичтирганда ёки юк кўтартирганда бировнинг пулини ќарзга ишлатган бўлади. Унинг бунга хаќи йўќ. Кийимни бўятганда эса, матоћга ўз пулидан зиёда киритган бўлади. Агар ўша кийим сотилса, бўёќнинг пули иш бажарувчига ва оќ матоћнинг пули музорабага бўлади.Музорабачи мол эгаси таъйин ќилган юрт, матоћ, ваќт ва шахсдан бошќага ўта олмайди. Агар ўтадиган бўлса, зомин бўлади ва фойдани у олади. Ўз юртида ишлаётган музорабачининг нафаќаси ўз молидан бўлади. Сафарда эса, унинг емоќ-ичмоѓи, кийими, ходимининг иш ћаќи, кийимни ювдириши, ижарага ёки сотиб олган маркаби ва унинг еми ўртача тарзда музорабанинг молидан бўлади. Ортиќча харажат ќилса, тўлайди.Эрталаб кетиб, ётгани аћлининг ћузурига ќайтиб кела олмайдиган жойга бориш ћам сафар ћисобланади.Агар фойда кўрилса, мол эгаси сармояни олволиб ќолганини таќсим ќилади.Музорабачи молни эгасининг изнисиз музорабага бкриб юборса, иккинчи иш бошлаганда зомин бўлади. Фойда кўрганда зомин бўлади деган ќавл ћам бор.Музораба иккисидан бирининг ўлими ва мол эгасининг муртад бўлиб ќочиб кетиши билан ботил бўлади. Мол эгаси ишдан бўшатгани ћаќидаги хабар етиб борган пайтдан бошлаб музорабачи бўшаган ћисобланади. Билганидан кейин ћам унинг савдога ќўйилгани нарсани сотишга ћаќи бор. Аммо унинг баћосида тасарруф ќила олмайди. Шунингдек, сармоя жинсидан бўлган наќд пулни ћам тасарруф ќила олмайди. Сармоя жинсидан бошќада бўлса, алмаштирса бўлади.Мисол учун сармоя сўмда бўлса, наќд сўмларга бўшагани сабабидан тега олмайди. Бошќа пул бирлиги бўлса, сўмга алмаштириб ќўйиши мумкин.Агар айрилишган пайтларида молдан бир ќисми бошќада бўлиб, ўша ќисмда фойда ћам бўлса, музорабачи талаб ќилиш лозим бўлади. Агар фойда бўлмаса, у мол эгасини вакил ќилади. Даллол ва ўртачилар баћони тўланишини таъминлашга мажбур ќилинадилар. Чунки, улар айнан шунинг учун ћаќ оладилар.Музораба молидан ћалокатга учрагани фойдадан чиќариб ташланади.\nҚарз бермасам гуноҳмасми\nХадями ёки пора


Ҳикоя: Хоин - 14 Мая 2019 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2019 » Май » 14 » Ҳикоя: Хоин\nОсмоннинг тоғларга туташган лаблари тобора олланиб жилмайганида туғиладиган қуёш ҳали ер юзини кўриб улгурмаган кезда уйқудан турилади қишлоқ деганларида. Эрта туришнинг барокати ўзгача — унуми баланд. Биринчи бўлиб сигиру қўйлардан хабар олиниб, жониворларга сомонми, сулусми, макка поясининг чопилганими берилади. Соғин сигирларга ва боқувдаги буқаларга қишлоқча рецептлар билан ҳар ким ўзича атала қайнатиб беради. Биров кепак билан пастроқ навли унни қўшиб қайнатса, биров жўхори ёрмасини ҳам қўшади, баъзилар эса атала кўпроқ молларга етсин ва тўйимли бўлсин учун сомон ҳам қўшиб қайнатади. Хуллас, ҳамманинг бир билгани бор.\nКейин чой ичилади. Ҳа, ҳа, сездингиз, қишлоқда биринчи бўлиб уй жониворлари хўрак ейди, кейин одамлар нонушта қилишади. Бу деярли қатъий тартиб десам ишонасизми?\nКейин «Ер ҳайдасанг куз ҳайда, куз ҳайдамасанг юз ҳайда» мақолига риоя қилган ҳолда ҳар ким нима экишига қараб, ерга ишлов беришга тиришади. Кимдир тракторда шудгор қилдиради, кимдир ўзи белкуракни босиб-босиб ерни ағдаради. Аммо техника ишлатганга ҳам осон эмас, трактор деганлари ярим соатда ишини битириб, хизмат ҳақини олади-ю, мушкулликни сизга қолдириб кетади. Одамдай-одамдай кесаклар кўчиб қолади денг. Шундай экиб бўлмаса картошка деганларини. Ўзи унчалик хизмат талаб экин бўлмаса-да, экар пайти майин тупроқ хоҳлайди картошка жонивор, чунки томир отадиган ниши нозик бўлади-да. Нима қилардингиз? Кетмоннинг орқаси билан соласиз-да, учқўрғонини кўрсатай деб. Шу ишлар билан бироз машғул бўласиз ва қарайсиз-ки, кунлар илиқлаб қолибди. Энди оғилхонадан сигир-бузоқларни қуёшга чиқариб боғлайсиз, олдига сомон сочасиз кавшасин учун. Яна шудгор қиласиз ёки кетмонда кесак майдалайсиз. Мана, соат деярли бир бўлди. Чиқиб овқатланасиз. Аччиқ-аччиқ кўк чой ичасиз. Бизда, Қумқўрғонда бусиз илож йўқ, бўлмайди. Етти ёшдан етмиш ёшгача кўк чойни босиб-босиб ичишади. Бироз овқатни ошқозонда томирлатгач, яна ўша ишга қайтасиз. Кузда шунақа, ҳаммага бироз оғир бўлади. Аёллар ҳам бўш ўтиришмайди, кўмир кукунидан қўшиб таппи қилишади. Узоқ ёнади-да. Буям бир қишга тайёргарлик.\nКеч тушади. Шом намози ўқилишидан олдин мол-ҳоллар жойига, ичкарига киритилади. Ем-хашак берилади. Бари ишни битириб овқатланишга ўтирганингизда эса чироқ ўчади…\nҚишлоқдаги бари иш шунчалик тартиблики, ҳаттоки чироқ ўчиши ҳам аниқ, соат нечида, қанча вақтга ўчиши ҳам деярли маълум! Фақат…\nҚўшнимиз Чори бобо айтганидек: «Фақат телевизорда футбол қўйиладиган кун бу тартиблар кимлар учундир ўзгаради». Ишлар-ку, майли, ҳатто бу вақтда ўчиши керак бўлмаган чироқ ҳам аксига олиб шу вақтда ўчади. Барча тартиб бузилади, кайфият тушади. Айниқса, бу Ўзбекистон миллий терма жамоасининг ўйини бўлса. Яна устига-устак, тўрт йилда бир марта ўтказиладиган Жаҳон чемпионатига саралаш баҳслари бўлса.\nУ пайтлар бизда телевизор деган нарса йўқ. «Қўшнингда бор — сенда бор», дейишади-ку. Устига-устак, ўша қўшнинг сендан ҳам кўпроқ хушласа бу футбол деганларини. Чори бобомнинг уч ўғли ва бир қизи бор. Камбағал деган мансабдан сал баландроқда, ўртаҳол деган поезднинг орқа вагонида яшайди.\n— Футбол ҳам ўйинми? Йигирмата аҳмоқ битта тўпнинг ортидан қолмайди, — деб кулади.\nГапидан ҳам маълум қизиқмаслиги, ахир футбол йигирма икки киши билан ўйналади.\nЧўзмасдан қисқасини айтганда, Чори бобом чидолмасди, кимнингдир уйига бориб телефон қилиб келарди-да, бизга: «Айтдим, ҳозир ёқишади», — дерди.\nРостан ҳам орадан беш-ўн дақиқа ўтиб, чироқ ёнар, биз эса севина-севина футбол томоша қилардик. Бобом бўлса:\n— Қалин дўстларим бор, менга йўқ дейишмайди, — дея тўнғиллаб қўярди ҳазиломуз қилиб.\nКейин бор эътиборини футболга қаратади. Хавфли вазиятлардан завқ олади, кулади, қуюқ соқолларини қашлайди. Бобомнинг асабийлашса шундай қиладиган одати бор эди. У футболнинг ҳар бир қонун-қоидасини деярли ёддан билар, ўзича стратегик усуллар ва таркиблар тузар ҳамда мураббийнинг тўғри ва нотўғри ёндашган ўйинчилари ҳақида гапирар, мулоҳаза юритган бўларди. Менга ўйиндан кўра бобомнинг завқу шавққа тўла мулоҳазаю норозиликлари хуш ёқарди. Негаки ўйиндаги аҳвол яхши эмас. Ишонасизми, охирги қадам эди, шу жамоани ютсак, тарихимизда илк бор футболнинг энг нуфузли мусобақаси — Жаҳон чемпионатига йўлланма олардик. Ютқазсак-чи? Ютқазсак, «А» гуруҳида учунчи ўринни олган жамоа билан ўйнаб, уни ютишимиз, ғолиб бўлганимиз ҳолда ҳам аллақаернинг яна бир жамоаси миллий терма жамоамизни пойлаб турган бўларди. Асабийлашишлар, сиқилишлар, ҳайқириқлар ва илтижолар…\nНатижа — мағлубият!\nЎзбекистон яна футболнинг энг катта спектаклида шунчаки томошабин. Қишлоқда ўчмаганлиги кўнгилларни-да ёритадиган чироқ, телевизор қаршисида ўтирган ҳеч бир мухлиснинг завқини оширмади, хуфтон дилини ёритмади. Бобом оғир, вазмин, дардчил бўлиб қолди. Эслайман — кўзларидаги ўша нигоҳ худди ўғли иснодга қўйгандай боқарди.\nАммо шунда ҳам пичирлаб, ишонч билан гапирди:\n— Келаси гал, албатта, чиқади!\n«Келганда қўшалоқ келади», дейишгандай, аксига олиб, анча-мунча сарфлаб қилган экинлари ҳам деярли пул бўлмади. Зўрға чиқим қилган пуллари чиқди.\nМактаб тугаб ёзги таътил бошланганида мен тоғамларникига кетдим. Бироқ узоқ туролмадим, кўниколмадим — қишлоғимни соғиндим. Ҳафта ўтмай қайтганимда бобом ётиб қолган, аҳволи бир алфозда эди. Одамлар:\n— Ҳамманинг экини пул бўлиб, Чориники пул бўлмади, шундан эзилди, юрагига яқин олдими, мазаси қочди, — дейишарди.\nАммо бобом ҳамманинг экини пул бўлиб, ўзиники пул бўлмаганидан эмас, 32 жамоа кетаётган Жаҳон чемпионатига Ўзбекистон чиқолмаганидан куярди. Ҳар ҳолда, мен шундай деб ўйлардим. Чунки бобом:\n— Ўзбекистон миллий терма жамоаси — бу Ўзбекистон дегани, Ватан дегани, уни қўллаб-қувватламаслик, ютқазганида ундан нафратланиш — Ватанни қўлламаслик, Ватандан нафратланиш билан борабар, зотан, улар (футболчилар) Ўзбекистоннинг бир бўлаги, — дерди.\nЭнг катта орзуларидан бири — ватанини буюк давлатлар қатори ҳеч кимдан кам эмаслигини исботлаб тўп суриши бўлган одамнинг олдида экиндан пул қилолмаслик оддий бир бош оғриғи эди, холос. Уни шу аҳволга солган изтироб ватан шаъни, юрт ғами эди, чамамда. Вақт ўтиб бобом тузалди, экин-тикиндан катта-катта даромад олди, икки фарзандини уйлантириб, уйли-жойли қилди. Қишлоғимизда чироқлар деярли ўчмайдиган кўринишга келди. Ҳамма нарса ўзгарди, аммо бизнинг футболчилар ҳамон Жаҳон чемпионатига чиқолмаётганди! Вақт ўтиб мен тасодифан ўша вақтларда бизга туман марказидан чироқни ёқиб бериб юрган электрикни учратиб қолдим. Бир тўйда қорачадан келган, юзи сергўшт, паканароқ киши:\n— Абдураимнинг ўғлимисан? — деб қолди.\n— Ҳа, — дедим ҳайрон туриб.\n— Ўхшаркансан, — деди у қисқа қилиб. — Футбол жинниси Чори бобонг юрибдими?\n— Ҳа, Худога шукр, юрибди, хизматлари билан биз ҳам ўша футболнинг жиннисимиз! — дедим фахр билан.\nКейин у ёнидаги шеригига бироз овозини пасайтириб гапира кетди: «Мен РЭСда ишлаб юрган кезларимда Чори бор-ку, Чори… футбол кўриб олай, чироқни ёқиб бер, деб илтимос қиларди. Мен бўлса буни жуда қийин масала қилиб кўрсатардим, у бўлса, бир қоп уннинг пулини беришгаям рози бўларди шу футболни деб. Эсингда бўлса, сменадан чиқиб роса ичардик, ўша пуллар копток жинниси Чоридан ундирилган эди-да…»\nШу куни тўйхонада роса ур-йиқит бўлди. Тўполон ичидан мушти қон бўлган ёш йигитнинг: «Хоин! Хоин!» — деган бақириғи узоқ-узоқларгача эшитилди. Эртасига қишлоқда гап тарқади: «Кеча тўйда бир одамнинг юз-кўзлари кўкариб, бурни синибди…»\nКатегория: HIKOYALAR / ХИКОЯЛАР | Просмотров: 36 | | Рейтинг: 0.0/0


Истанбул Тошкент кўчаларини ободонлаштиришга кўмаклашади - Zamin.uz\nИстанбул ва Тошкент ободонлаштириш соҳасида ўзаро ҳамкорлик қилади. Бу ҳақда пойтахт ҳокимлиги матбуот хизмати хабар берди.\nҚайд этилишича, Тошкент шаҳар Ободонлаштириш бош бошқармаси бошлиғи Санжар Умматов бошчилигидаги делегация Истанбул шаҳрига амалий ташриф билан борди ва Туркия Ободонлаштириш бошқармаси бошлиғи Али Сукаш ҳамда шу йўналишдаги бошқа масъуллар билан учрашди.\nУчрашув давомида томонлар шаҳарларни ободонлаштиришда қўлланилаётган янги услублар, гул ва кўчатларни экиш ҳамда парваришлашнинг янги технологиялари борасида фикр алмашган. Шунингдек, йўл қурилиши, кўприкларни сақлаш ва таъмирлаш, суғориш тизимларини такомиллаштириш борасидаги янгиликлар ва уларни иқлим шароитига мос равишда амалиётга жорий этиш масаласига ҳам эътибор қаратилган.\nМулоқот якунида ҳар икки шаҳар Ободонлаштириш бош бошқармаси бошлиқлари ободонлаштириш соҳасида ўзаро ҳамкорлик ва тажриба алмашишга қаратилган меморандум имзолаган. Унга кўра, тизимлар қўшма лойиҳаларни амалга оширади ва соҳа мутахассислари ўзаро малака алмашади. «Замин» янгиликларини «Вконтакти»да кузатиб боринг\n10-06-2021, 11:44, Jamiyat\nO‘zbekiston prezidenti Dushanbeda tantanali kutib olindi\n10-06-2021, 12:01, Jamiyat\nЯнгиликлар » Жамият » Истанбул Тошкент кўчаларини ободонлаштиришга кўмаклашади


Сайёр қабул: Ўқитувчи яратган “Универсал ўқув доска” оммалашадиган бўлди - zarnews.uz\nАввал хабар қилганимиздек, Самарқанд шаҳрида вилоят ҳокими томонидан ўтказилаётган сайёр қабулда нафақат шаҳар аҳолиси, балки вилоятнинг чекка ҳудудларидан ҳам мурожаатчилар келмоқда.\n- Олий тоифали математика фани ўқитувчисиман, - дейди қўшработлик Қобил Мусаев. – Ўқувчилар учун “Универсал ўқув доска” яратганман. Республика миқёсида ўтказилган бир нечта танлов ва кўргазмаларда иштирок этиб, юқори натижаларга эришдим. 2008 йилгача 200 га яқин шундай доскалар мактабларга оммалаштирилди. Кейинги пайтларда бунга эътибор сусайди.\nҲоким мурожаат юзасидан ўқув доскасининг қулайликларини диққат билан тинглади ва мутасаддиларга унинг республика мактабларида оммалаштириш учун зарур чоралар кўрилиши бўйича топшириқ берди. Биринчи навбатда, вилоятдаги ихтисослашган давлат умумтаълим мактаблари учун 50 та доскага буюртма берилишини таъкидлади.


Араблар учун миллий либослар Андижонда тайёрланади » Новости Узбекистана сегодня: nuz.uz\nНовости Узбекистана → Ўзбекистон → Араблар учун миллий либослар Андижонда тайёрланади\n18-07-2019 15:23 0 797 Рейтинг1 Чоп этиш\nСаудия Арабистонининг Мадина шаҳридан ташриф буюрган Абдулбосит Абдулҳодий Андижонда тикувчилик йўналиши бўйича истиқболли лойиҳани тақдим этди деб ёзмоқда Ҳалқ сўзи.\n— Арабларнинг миллий кийимлари Хитой давлатида ишлаб чиқарилади, — дейди инвестор. — Лекин Ўзбекистонда етиштирилган пахта хом ашёси сифатлилиги билан ажралиб туради. Шу сабабли Қўрғонтепа туманидаги “Қўрғон грук” МЧЖ билан ҳамкорликда араблар миллий кийимларини тайёрлашни режалаштирдик. Бунинг учун Андижонда барча шароит мавжуд.\nЛойиҳа амалга оширилгач, дастлаб 100 та иш ўрни яратилади. Бу эса “Қўрғон грук”нинг ишлаб чиқариш суръати уч баробар ортишига сабаб бўлади. Ҳамкорликдаги режалар ижобати натижасида қўрғонтепалик чеварлар томонидан тикилган маҳсулотлар “Ал Андижоний” бренди остида дунё бозорига кириб боради.


"Навбаҳор": “Бунёдкор”га ғалаба ёр бўлсин! » Скачать музыку бесплатно новинки музыки 2016-2017\n"Навбаҳор": “Бунёдкор”га ғалаба ёр бўлсин!\nКомментариев: 0 Просмотров: 242 Дата: 8-02-2016, 20:40 Эртага Тошкентнинг “Бунёдкор” клуби Осиё Чемпионлар лигасининг “плей-офф” босқичида Бирлашган Араб Амирликларининг “Ал Шабаб” жамоасини қабул қилади. “Бунёдкор” ўйингоҳида майдонга тушадиган “қалдирғочлар” нафақат клуб, балки бутун ўзбек футболи шаъни учун ҳаракат қилишади. Шундай экан, “Бунёдкор” жамоасига “Навбаҳор” футбол клуби аъзолари ва мухлисларимиз номидан учрашувда фақат ва фақат ғалаба ёр бўлишини тилаб қоламиз. - деб хабар бермоқда Stadion.uz нашри.


Туркистонда вақф ишлари\nТуркистонда ҳозиргача маълум бир йўлға қўиилмағон чатоқ ишлардан бири вақф ишларидир. Инқилобдан бери вақф ишлари учун юзларча комиссиялар тузилди. Турлук лойиҳалар ясалди. Лекин кутилган бир натижа чиқмади.\nКейинги вақтларда вақфларни халқ қўлиға бериш сиёсати майдонға чиқди. Бунинг учун ТурЦИК томонидан бир лойиҳа тузилуб, қози ва мударрислар қурултойидан ҳам ўтказилди. Самарқанд, Фарғона областларида вақф шўролари тузилиб ишга ҳам киришилди. Сирдарё областида ҳам мундан бир ой муқаддам турлуқ ташкилотлар тарафидан вақф шўроси учун вакиллар сайланиб тегишлик ўрунларға топширилди. Эски шаҳар ижроқўмида сайлов қарорномалари ойлаб ётғондан сўнгра тасдиқ қилинуб, музофот ижроқўмиға топширилганлиги эшитиладир. Ҳар ҳолда у ерда ҳам ёта-ёта зериккач, ундан ҳам тасдиқ қилиниб, Сирдарёмизда ҳам вақф шўроси ишга киришса керак.\nВақф шўролари ишга киришган билангина қутулган натижа чиқарми, йўқми? Унисини келгуси кўрсатур. Ёлғуз ҳозиргача вақф ишларини бу тариқа чатоқ ҳолда қолдируб келган туб сабабларнинг энг каттаси вақфларни сарф ва бошқариш тўғрисидаги фикрларнинг турлуклигидир. Бир-бирисига тамом тескари бўлғон бу фикрлар бирлашмаган такдирда вақф ишлари тағин чувалур. Ҳар ким ҳар томонға қараб тортар. Уришилур, сўкишилур. Натижада, такрор воқифларнинг тоғ каби мадрасалар бино қилишдан ва улардаги ўқуғувчи ва ўқитғувчиларнинг таъминоти учун қолдирғон милиюн-ларча вақфларидан куткан мақсади муқаддасалари шу чоқғача бўлуб келганидак поймол бўлур. Бунчалик вақфлар, бунчалик мадрасалардан халқнинг маориф ва маданияти номиға фойдаланиш мумкин бўлмас.\nБошқа мутараққий ислом мамлакатларда кўбдан буни тушуниб, бу тўғридағи ихтилофи афкорни ора-дан кўтарганлар. Вақф ишларини маълум бир йўлға қўйиб маориф буджатенинг буюк бир қисмини вақф-дан таъмин этканлар.\nБиз ҳам вақфлардан маориф йўлида керагича истифода қилмоқ, воқифларнинг руҳларини шодлантирмоқ бўлсак, аввало, бу тўғридағи ихтилофларни бир ёғлиқ қилуб, фикрларни бирлашдиришимиз керақдур. Вақф ишлари тўғрисида инқилобдан бери бошлуча тўртфикр рул ўйнаб келди:\nҲадисчилар кимлар? Маълумки, Туркистон вақфлари мусулмонлар тарафидан дин, маориф ва маданиятлари учун тахсис этилиб қолдирилғон хос ва холис сармояи миллияларидир. Бошқа миллатлар қаторида умумий маориф сармоясидан фойдаланиш устига, ўзларининг ушбу миллий сармояларини ҳам яхши бир йўлға қўя олсалар, эҳтимолки, тез кўтарилиб (тараққий қилуб), ўзларини мустамлакачилар қуллуғидан қутқарсалар, ерлик халқнинг доимо жаҳолатда қолуб қул бўлуб туришларини истаган мустамлакачилар, албатта, буни кўралмайдилар. Ҳасад қилурлар. Шунинг учун қайси йўл бўлса-бўлсун, вақфларни ё бутунлай хазинага олмоқ ва ё ҳеч бир яхши йўлға киришга йўл бермасдан, ҳамиша чатоқ бир ҳолда қолдириш ҳаракатида бўлурлар.\nВақф ишлари дуруст бир йўлға кира бошладими, даррав бир чатоқ чиқариб ишни бузадирлар. Бу жиноятни тўғридан-тўғри ўзлари қилмасдан, ерликтардан бир неча алданғон ёки сотилғон «кишилар» топиб, улар воситаси билан ишлайдилар-да, лабларини ялаб: «Ерлик ишчиларнинг ўзлари ундай истайдилар», деб кўзларини лўқ қилуб қараб тура берадилар. Жуда бўлмоғон тақдирда, отини «Шарқ сиёсати» қўйиб, вақфларни подшоҳ замонасидек бутун муллоларни ўз ихтиёрларига қолдириш фикрини қувватлайдилар. Бундан мақсадлари эса, бир оз вақт шундай қолдириб, замони келганда: «Қачонғача муллолар вақфни ўринсиз еб ётадирлар, буни хазинага олмоқ керак», деган бир фикрни қувватлаб ўткаришдир.\nМана бу фирқани биз ҳасадчилар, мустамлакачилар, ерлик халқ кўтарилишини истамагувчилар деб таъбир этамиз. Инқилобдан бери вақф ишлари шул фирқанинг ҳабис фикрига қурбон бўлуб келди. Кейинги, урЦИК лойиҳаси ила шояд бу фирқанинг фикрига хитом берилган бўлур, деб умидланамиз.\nТафритчилар кимлар? 19 нчи асрнинг бошларидан то Русия инқилобиғача бўлғон бир муддатда Туркистон мадрасаларининг тарихини ва бунда бўлғон таълим-тадрис йўлларини, вақфларда бўлғон суъиистеъ-молларни ва етишдирган шогирдларини бир даража назардан кечирилса, кўнглида андак миллий ва диний ҳисси бўлғон ҳар кишининг кўзидан беихтиёр ёш оқадир. Бу хусусда ҳозиргача кўб ёзидди, сўзланди, гакрор тафсиллаб ўлтиришни лузуми йўқ. Фақат шунигина айтиш мумкинки, сўнг асрларда кўб мадрасаларимиз диний ва дунёвий илмлардан тамом тозаланиб, холис ишсизлар еткуза турган бир танбалхона ҳолиға келган эди. Ўтканда Бу-Али, Форобий, Тафтазоний каби ҳакимлар ва олимлар етишдирган Туркистон мадрасалари кейинги кунларда тузукроқ бир мударрис ёхуд имом ҳам етишдира олмайтурғон бир ҳолға тушган эди. Ҳозирда мавжуд баъзи дурустроқ мударрис ва имомларимиз эрса, мадрасаларнинг тартиблиги соясида эмас, мадрасаларнинг тартиб ва қонуни хорижида ўзларининг қилғон хусусий ташаббус ва ғайратлари орқасидағина, фавқулодда заколари соясидагина етишкандирлар.\nВақф тўғрисида шундай бир фикр борки, вақфларни илгаригидек ҳар бир мадрасанинг ўзига бериб ва ҳар бир мадрасага икки-уч мударрис белгулаб, уларнинг шогирдлари бўлсун-бўлмасун, мадраса вақфини баҳузур еб ётишлариға йўл берилсун эмиш. Шундай бўлгон тақдирда, тадрижан шогирд ҳам йиғилар эмиш ҳамда воқифнинг шартига ва шариатга мувофиқ бўлар эмиш. Қисқаси, Никалай замонида мадрасалар ва вақфлар қандай идора қилингон бўлса ва нималар ўқутулғон бўлса, ҳозирда ҳам шундай бўлсун эмиш. Ислоҳи масаллоҳдан ҳеч бир оғиз очилмасун эмиш.\nБу фикрнинг бошида турғувчилар ҳар кимга маълум. Биз буларни тафритчилар ва анфасачилар, замондан хабарсиз, халқни қоронғуда қолдирғучилар деймиз.\nИфротчилар кимлар? Ҳасадчиларнинг сиёсати ҳабисасига тушунган ва тафритчиларнинг жаҳолат таассубидан куйганлардан учунчи бир фикр келиб чиқадирки, булар «Қўй, бу мадрасаларингдан ва бу муллоларингдан ҳеч бир умид йўқ. Модомики, вақфлар ўз ихтиёримизға берилди, халқ назарига бир неча мадрасаларни лиқиллатиб қўяйлиқ-да, вақф бадаллари ила бир неча ибтидоий мактабларни тарбия қилайлиқ, бизнинг ҳаётимиз ва нажотимиз шул мактабларга боғликдир. Эскини ҳар қанча ямасангда — эски. Эскини ямаб овора бўлуб ўтиргандан кўра, бутун ташлаб, янгисининг ҳаракатида бўлғон яхши» дейдилар. Биз буларни ифрочилар, узоқни кўра олмағувчилар, янги қилиб бераман деб уҳдасидан чиқолмай, халқни эскидан ҳам маҳрум этиб, ялон-ғоч қолдирғувчилар, деб таъбир этамиз.\nМўътадиллар кимлар? — Бу ҳақда келар сонда. (навбатдаги сони чиқмаган, журнал чиқишдан тўхтатилган.)\n«Ҳақиқат» журнали, 1922 йил, 2-сон, 13—15-бетлар.\nИ з о ҳ л а р:\nВақф — масжид, мадрасалар таъминоти учун белгилаб қўйилган даромадли ер, дўкон, сарой, тегирмон ва ҳоказо молмулклар,\nТурЦИК — Туркестанский Центральный Исполнительный Комитет (Туркистон Марказий Ижроия Қўмитаси), собиқ Шўролар даврида Туркистон Автоном Республикасининг юқори ижро муассасаси.\nМударрис — мадрасада дарс ўтувчи.\nВоқиф — вақф эгаси.\nМутараққий — тараққий этган, ривожланган.\nИстифода қилмоқ — фойдаланмоқ.\nИхтилоф — қарама-қаршилик, келишмовчилик.\nТахсис — махсус.\nСармояи миллия — миллий бойлик.\nФирқа — гуруҳ.\nИфротчилар — чегарадан оширувчилар, бирор нарсага ҳаддан ташқари ҳолатда бўлувчилар.\nМўътадиллар — ўртача йўлни тутувчилар, меъёрида иш олиб борувчилар.\nХабис — ёмон, ярамас, ифлос.\nХитом — якун, охир, тугалланиш.\nНашрга тайёрловчи ва изоҳлар муаллифи: Бойбўта Дўстқораев.